
ACTA SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 


SODALITAS SANCTISSIMI ROSARII CANONICE INSTITUTA IN OPPIDO ” MOJANO” 
DIOECESIS 8S. AGATHAE GOTHORUM, ERIGITUR IN ARCHICONFRATERNITA- 
TEM AD HONOREM. 
PIUS PP. X. 


Ad perpetuam rei memoriam. — Pias christianorum hominum 
consociationes, quae uberi animarum fructu et singulari pietatis exerci- 
tatione inter ceteras excellant, de more institutoque Romanorum Pon- 
tificum, privilegiis honoribusque augere libenti quidem animo solemus. 
Itaque, quum Nobis relatum sit in oppido, cui vulgo nomen « Mojano », 
dioecesis S. Agathae Gothorum, confraternitatem sub titulo SSmi Ro- 
sarii B. M. V. canonice erectam, magna sodalium vi praestare, qui se- 
dula frequentia et decore sacris caeremoniis dent operam, quumque 
sodales ipsi Nos enixe rogaverint, ut eam Archisodalitatis titulo exor- 
nare dignaremur, Nos huiusmodi votis censuimus obsecundandum. 
Quare, inspecta Vicarii Capitularis dioeceseos quam supra memoravi- 
mus, commendatione, ad cultum Divae Matris pro viribus fovendum, 
Apostolica Nostra Auctoritate, per has Litteras perpetuumque in mo- 
dum sodalitatem sub titulo SSmi Rosarii B. M. V. in oppido « Mojano » 
rite institutam, in Archiconfraternitatem ad honorem erigimus et evehi- 
mus atque consuetis privilegiis ditamus; decernentes praesentes Nostras 
Litteras firmas, validas, et efficaces semper existere et fore, suosque ple- 
narios et integros effectus sortiri et obtinere, illisque ad quos spectat 
et in posterum spectabit in omnibus et per omnia plenissime suffragari; 
sicque in praemissis per quoslibet iudices ordinarios vel delegatos iudi- 
cari et definiri debere, atque irritum esse et inane, si secus super his 

a quoquam, quavis auctoritate, scienter vel ignoranter, contigerit atten- 
tari: non obstantibus Constitutionibus et Ordinationibus Apostolicis, 
etiam speciali et individua mentione ac derogatione dignis, ceterisque 
omnibus in contrarium facientibus quibuslibet. 

Datum Romae apud S. Petrum sub annulo Piscatoris, die xx1x Ia- 
nuarii mpccccxi, Pontificatus Nostri anno nono. 


R. Carp. Merry pet VAL, 
L. 4 S. a Secretis Status. 


EPISTOLAE. 
I. 


AD IACOBUM CARD. GIBBONS, BALTIMORENSIUM ARCHIEPISCOPUM, DE CATHO- 
LICA STUDIORUM WASHINGTONIENSI UNIVERSITATE. 


Dilecte Fili Noster, salutem et apostolicam benedictionem. — Plane 
nec praeter opinionem nec praeter spem acciderunt maiora in dies incre- 
menta istius catholicae studiorum Universitatis, quae Washingtoniae, in 
urbe Foederatarum Americae Civitatum principe, catholicorum excitata 
stipe et ab Apostolica Sede omni aucta iure legitimo, ibidem doctrinae in 
omni divinarum et humanarum scientiarum genere magna parens assidet. 
Perspecta enim fide et munificentia catholicorum ex America, nulla No- 
bis inerat dubitatio quin, iisdem adnitentibus, illud recens conditum 
christianae sapientiae domicilium brevi eam assequeretur nominis glo- 
riam, ut inter clariora gentis istius gymnasia haberi posset. Pergratae 
tamen litterae fuerunt quas nuper Nobis misisti huius rei nuntias, non 
solum quia iucundius fuit ex te ipso rem cognoscere, sed etiam quia id 
confirmasti quo nihil optabilius Nobis erat; id est in illa alma studio- 
rum sede elegantiam doctrinae optime coniungi cum fidei integritate, 
ita ut ad bonas artes, non minus quam ad religionem, adolescentes et 
clerici et laici informentur. Est igitur cur ex animo gratulemur, tibi qui- 
dem in primis, dilecte Fili Noster, cuius sollertiae providentiaeque hance 
ducimus tribuendam laetabilem rerum conditionem; tum etiam ceteris 
Foederatarum Americae Civitatum Episcopis, qui tibi in Lyceo mode- 
rando egregiam navant operam; tum denique eiusdem Rectori ac Do- 
ctoribus Collegiatis, quorum doctrina ac diligentia tam praeclaros effe- 
runt fructus. 

At vero quominus Washingtoniensis Academia prosperis omni ex 
parte rebus utatur officiunt adhuc atque obstant, ut ipse fateris, rei 

familiaris angustiae. Hinc necessitas adeundi piam fidelium liberalita- 
tem; quam cum experti iam sitis, per alios decem annos advocare ite- 
rum cogitatis in saluberrimi operis subsidium. Collaudamus, ut alias 
iam fecimus, providentem voluntatem vestram, eamque frugiferam In- 
stituto futuram portendit prompta ac facilis ad largiendum catholico- 
rum ex America indoles: quin etiam confidimus vel eos ipsos quorum 
largitatem tenuitas contrahit, symbolam tamen suam ultro collaturos; 
eo vel magis quod ex hoc Lyceo tanta christianae humanitatis emo- 
lumenta sperare licet, quanta catholicorum consueverunt afferre scho- 
lae, quibus lex est mentem doctrinae studiis excolere, animos virtute 
conformare. 

Occasione utimur ut idem vos hortemur quod iam Decessor No- 
ster f. r. Leo XIII, qui die xm Iunii mcmr ad te rescribens, Americae 
Septentrionalis Episcopis suadebat ut e suis quisque delectos aliquos 
clericos, quorum ingenii vis discendique ardor plus quiddam facerent 
spei, Washingtonianae Academiae instituendos traderent. Nos autem pro 
certo habemus, dilecte Fili Noster, Episcopos eosdem studiose Nobis 
obsecuturos in re quacum singularum dioecesium exploratissima utili- 
tas est coniuncta. Iidem enim clerici, sacerdotio initiati et ad sua re- 
versi, quodcumque libeat Episcopis sacerdotale munus illis conferre, ea 
perficient diligentia quam excellentiorem in ipsis praestabunt doctrinae 
opes uberiores quas Washingtoniae acquisierint. 

Suam quoque laudem hic a Nobis habeant Religiosarum Familiarum 
Moderatores, qui suorum Collegia tironum circum Washingtoniensem Uni- 
versitatem condiderunt, quasi quandam filiorum coronam qui Almam Ma- 
trem complectuntur. Huius enim propinquitatis ea sunt commoda quod ex 
una parte Collegiorum conspectus Academiam egregie exornat eidemque 
opinionem auget; ex altera religiosis alumnis qui domi studia doctri- 
narum colunt, Academia praestantiorum magistrorum copiam praebet 
et cultum exquisitiorem si qui athenaeum celebrare velint. Quae probe 
considerantes Nos quibus maximae est curae ut qui in sortem Domini 
vocati sunt sanctitatis et doctrinae cultu evadant operariié inconfusibi- 
les, recte tractantes verbum veritatis, Collegia eiusmodi singulari bene- 
volentia complectimur, ceterosque Religiosos Antistites hortamur ut id 
ipsum, omni nempe remoto regularis disciplinae detrimento, efficien- 
dum curent. - Illud quoque iucundum fuit abs te accipere, Episcopos 
Universitatis moderatores rationem, provido consilio, iniisse qua, inco- 
lumi item religiosa disciplina, vel ipsis Religiosis Feminis faciliora red- 
derent altioris doctrinae beneficia quibus utilius versentur in puellis in- 
stituendis. 

Quae huc usque scribendo persequuti sumus in aperto ponunt, di- 
lecte Fili Noster, laudatae catholicae Academiae incrementis Nos summa 
quadam voluntate studere. Plane enim intelligimus quantum ad catho- 
licam doctrinam vuigandam defendendam, ad provehendam gentium 
humanitatem possit catholica studiorum Universitas quae quidem cele- 
britate atque auctoritate floreat. Tueri igitur ipsam et provehere, idem 
prorsus esse videmus ac perutilem dare operam cum religioni, tum 
civitati. 

Auspex divinorum munerum Nostraeque testis benevolentiae Apo- 
stolica sit Benedictio quam tibi, dilecte Fili Noster, Rectori, Doctoribus, 
alumnis Washingtonianae Universitatis amantissime in Domino imper- 
timus. 

Datum Romae apud Sanctum Petrum in praeludio diei sacrae In- 
fanti Deo a tribus Sapientibus adorato, anno mcmxu, Pontificatus No- 


stri nono. 
PIUS PP. X. 


II. 


“AD LEONEM A. CARD. AMETTE, PARISIENSIUM ARCHIEPISCOPUM, DE ALTERO 
CATECHISTARUM EX TOTA GALLIA CONVENTU PARISIIS HABENDO. 


Dilecte Fili Noster, salutem et apostolicam benedictionem. — Alias 
Nos, et quidem libenter, dilaudavimus Opus a Catechismis, quod florere 
apud vos afferebatur. Nunc autem, quum nuntium allatum est alterius 
Catechistarum ex tota Gallia conventus proxime, te auspice, Parisiis 
habendi, comperuimus quoque, miserentis Dei beneficio et adnitentibus 
bonis, Operi quod memoravimus, eas factas fuisse accessiones, ut ad 
quadraginta millia numerentur piae feminae quae in instituenda rite 
pueritia utiliter versantur. Est igitur, dilecte Fili Noster, cur tributae laudi 
gratulationes addamus; id quod facimus ex animo. Quo voluntatis No- 
strae testimonio pias easdem feminas itemque omnes quotquot saluber- 
rimi Operis incrementis student, sic affici velimus ut probatae diligentiae 
praemium sibi habeant, eiusdemque in posterum vel uberius probandae . 
opportuna inde capiant incitamenta. — Hanc vero paternae caritatis signi- 
ficationem confirmet Apostolica Benedictio, quam omnibus Operis sociis, 
pueris quos erudiunt, tibi demum, dilecte Fili Noster, in auspicium caele- 
stium munerum, amantissime impertimus. 

Datum Romae apud S. Petrum, xxv Januarii mcmxu, Pontificatus 
Nostri anno nono. 

Ill. 


AD CLAUDIUM CARD. VASZARY, STRIGONII ARCHIEPISCOPUM, OCTOGESIMUM 
AETATIS ANNUM EXPLENTEM, GRATULATIONIS ERGO. 


Dilecte Fili Noster, salutem et apostolicam benedictionem. — Paterna 
qua te complectimur benevolentia haud patitur peculiare aliquod officii 
studiique munus te a Nobis desiderare, in hoc tam vario, tam grato 
animorum concentu tibi gratulantium octogesimum aetatis annum. Sint 
igitur hae tibi litterae votorum Nostrorum nuntiae: sint vota amantis- 
timae declaratio voluntatis aetatem tibi gratulantis haud exiguis ornatam 
meritis, novasque a Deo comprecantis cum annorum, tum meritorum 
accessiones. Confirmet vero haec vota Nostra Apostolica Benedictio, 
quam, caritatis Nostrae testem ac caelestium auspicem bonorum, tibi, 
dilecte Fili Noster, Clero populoque tuae tradito pastorali vigilantiae, ex 
animo impertimus. 

Datum Romae apud Sanctum Petrum, die u Februarii mcmxu, Pon- 
tificatus Nostri anno nono. 

PIUS PP. X. 


SACRA CONGREGATIO CONSISTORIALIS 


J 
DECRETUM 


CIRCA RELATIONEM SUPER MODERNISMO A LOCORUM ORDINARIIS S. SEDI EXHI- 
BENDAM. 


Dubitantes nonnulli Sacrorum Antistites num ipsi duplicem tenean- 
tur relationem super modernismo Apostolicae Sedi exhibere, id est alteram 
quolibet triennio, a constitutione Pascendi dominici gregis die 8 Septem- 
bris 1907 et a Motu proprio Sacrorum Antistitum die 1 Septembris 1910 
praescriptam; alteram vero singulis quinquenniis una cum relatione de 
statu suae dioecesis iuxta huius S. Congregationis decretum A remo- 
tissima Ecclesiae aetate diei 31 Decembris 1909, rem S. Sedi subiecerunt 
dirimendam. Quum autem subsignatus Cardinalis Secretarius id SSmo ° 
Dfio nostre Pio PP. X retulisset, hic, ad omnem animi anxietatem ac 
dubitationem tollendam, declarare et, quatenus opus sit, statuere dignatus 
est, locorum Ordinarios, quo anno relationem de statu suae ecclesiae 
peragunt, simul satisfacere posse obligationi quae ex supra memoratis 
constitutione Pascendi dominici gregis et Motu proprio Sacrorum Anti- 

stitum exoritur, atque idcirco relevari ab onere exhibendi triennalem 
relationem super modernismo ibidem statutam: idque per praesens decre- 
tum S. Congr. Consist. constitui et promulgari iussit: contrariis non 
obstantibus quibusvis. 

Datum Romae, ex Secretaria eiusdem S. Congregationis, die 25 
mensis ianuarii anno 1912. 


+ C. Carp. De Lar, Episc. Sabinen., Secretarius. 


L. S. 
Scipio Tecchi, Adsessor. 


IL. 
PROVISIO ECCLESIARUM. 


Successivis S. Congregationis Consistorialis decretis SSmus D. N. 
Pius PP. X, has quae sequuntur ecclesias de proprio pastore providit, 
scilicet : 

30 ianuarii 1912. — Titulari ecclesiae archiepiscopali Laodicensi 
praefecit Rhum Raphaélem Scapinelli di Léguigno, iam Secretarium 
sacrae Congregationis pro negotiis ecclesiasticis extraordinariis. 

31 ianuarii. — Cathedrali ecclesiae Desmoinensi sac. Augustinum 
Dowling, dioecesis Providentiensis ibique Rectorem ecclesiae cathedralis. 

3 februarii 1912. — Titulari ecclesiae archiepiscopali Melitenensi 
Rmum lIoannem Bonzano, Rectorem Collegii Urbani de Propaganda Fide. 

7 februarii. — Cathedrali ecclesiae Valentinensi sac. Emmanuelem 
Mariam Ioseph Martin de Gibergues, archidioecesis Parisiensis, Superio- 
rem missionariorum eiusdem dioecesis. 

— Cathedrali ecclesiae Campecorensi sac. Vincentium Castellanos, 
secretarium Rrhi archiepiscopi De Durango. 


S. CONGREGATIO INDICIS 


I. 
DECRETUM 
Feria V, die 1 Februarii 1912. 


Sacra Congregatio Emorum ac Rmorum S. R. E. Cardinalium a SSmho 
Domino Nostro Pio PP. X Sanctaque Sede Apostolica Indici librorum 
pravae doctrinae, eorumdemque proscriptioni, expurgationi ac permis- 

sioni in universa christiana republica praepositorum et delegatorum, 
de peculiari SS. D. N. Pii Papae X mandato damnavit et damnat, pro- 
scripsit proscribitque, atque in Indicem librorum prohibitorum referri 
mandavit et mandat opus inscriptum: 


Mario PaLmarini, Quando non morremo. Romanzo eroico. Milano 1911. 


Itaque nemo cuiuscumque gradus et conditionis praedictum opus 
damnatum atque proscriptum, quocumque loco et quocumque idiomate, 
aut in posterum edere, aut editum legere vel retinere audeat, sub poenis 
in Indice librorum vetitorum indictis. 

Datum Romae, die 1 Februarii 1912. 


F. Carp. Praefectus. 
Thomas Esser, O. P., Secretarius. 


L. RS. 


Il. 


Decreto S. Congregationis diei 22 Ianuarii proxime elapsi laudabi- 
liter se subiecit R. D. L. Duchesne. 
In quorum fidem 


Romae, die 10 Februarii 1912. ; 
Thomas Esser, O. P., Secretarius. 


S. CONGREGATIO RITUUM 


I. 
LEODIEN. 
DECRETUM BEATIFICATIONIS ET CANONIZATIONIS VEN. SERVAE DE{ SORORIS 


MARIAE TERESIAE HAZE FUNDATRICIS AC PRIMAE MODERATRICIS CON- 
GREGATIONIS FILIARUM A CRUCE. 


Die 27 Februarii an. 1782 Leodii, in Belgio, nata est Maria Te- 
resia Haze, antea Joanna appellata, quae quum adolescentiam lauda- 
biliter exegisset, nuptiis spretis, totam se Deo ac misericordiae operibus 
mancipavit. Nulli enim parcens labori ac magnis obstaculis, Deo iuvante, 
superatis, Congregationem instituit Filiarum a Cruce, quarum praecipuum 
munus est incumbere curae aegrotantium, captivorum, et puellarum 

periclitantium. Quibus in operibus, uli fama est, Serva Dei omnibus 
exemplo fuit, ut etiam Cruce decorata sit quam a Virtute appellant. 
Mortua est die 8 Februarii an. 1876, magno populi luctu, qui Eam san- 
ctitate praeditam praedicabat. Quae sanctitatis opinio adeo increvit ut 
de ea Inquisitiones Ordinariae in Curia Leodiensi incoeptae atque 
expletae fuerint. Hisce vero Actis Processualibus ad Sacrorum Rituum 
Congregationem delatis eiusque examini ac iudicio subiectis, quum, 
revisione iam peracta scriptorum eiusdem Servae Dei atque obtenta 
dispensatione a lapsu decennii et ab interventu et voto Consultorum, 
nihil obstaret quominus ad ulteriora procedi posset, instante R. P. D. 
Mauro Serafini, Ordinis S. Benedicti Congregationis Cassinensis Ant. 
Observ. Abbate Generali et huius Causae Postulatore, attentisque litteris 
postulatoriis quorundam Emorum S. R. E. Cardinalium ac plurium 
Rmorum Sacrorum Antistitum necnon aliorum virorum ac feminarum 
nobilitate ac dignitate etiam regia praestantium, rogantibus quoque 
plerisque e clero saeculari ac regulari atque Sodalitatibus monialium 
vel sororum una cum Antistite Generali Congregationis Filiarum a Cruce, 
Emus ac Rmus Diius Cardinalis Vincentius Vannutelli, Episcopus Prae- 
nestinus, eiusdem Causae Ponens seu Relator, in Ordinariis Sacrorum 
Rituum Congregationis Comitiis subsignata die ad Vaticanum coadu- 
natis, sequens dubium discutiendum proposuit: An sit signanda Com- 
missio Introductionis Causae in casu et ad effectum de quo agitur? Et 
Emi ac Rmi Patres Sacris tuendis Ritibus praepositi, audito voce et 
scripto R. P. D. Alexandro Verde, Sanctae Fidei Promotore, omnibus 
accurate perpensis, rescribendum censuerunt: Affirmative, seu signandam 
esse Commissionem, si Sanctissimo placuerit. Die 12 Decembris 1911. 

Facta postmodum de his Sanctissimo Domino Nostro Pio Papae X 
per infrascriptum Cardinalem Sacrae Rituum Congregationi Praefectum 
relatione, Sanctitas Sua Rescriptum eiusdem Sacri Consilii ratum habens, 
Commissionem Introductionis Causae beatificationis et canonizationis 
Venerabilis Servae Dei Sororis Mariae Teresiae Haze, fundatricis et 
primae moderatricis Congregationis Filiarum a Cruce, propria manu 
signare dignata est, die 13, eisdem mense et anno. 


Fr. S. Carp. MARTINELLI, Praefectus. 


L. 


+ Petrus La Fontaine, Ep. Charystien., Secretarius. 

II. 
DECRETUM 


DE SIMPLICIBUS ANTIPHONAS PROPRIAS HABENTIBUS. 


Insequentia dubia, quoad Antiphonas et Psalmos ad Laudes, iuxta 
novas Rubricas, in quibusdam Festis ritus simplicis et in Officio S. Mariae 
in Sabbato recitandos, Sacrae Rituum Congregationi pro opportuna solu- 
tione proposita fuere ; nimirum: 

I. An in Festis simplicibus quae habeant ad Laudes Antiphonas 
proprias, ex alio Festo desumptas, ut in Festo S. Agnetis secundo, ad 
Laudes dicendi adhuc sint Psalmi de Dominica cum Antiphonis Festi 
simplicis; vel potius Antiphonae et Psalmi de Laudibus Feriae occur- 
rentis, et a Capitulo et deinceps de Festo simplici ? 

IL. An in Officio S. Mariae in Sabbato ad Laudes dicendae sint 
Antiphonae ipsius Officii cum Psalmis Dominicae; vel potius Anti- 
phonae et Psalmi de Sabbato occurrente, et a Capitulo et deinceps de 
S. Maria ? 

Et Sacra eadem Congregatio, ad relationem infrascripti Secretarii, 
audito voto Commissionis Liturgicae, reque accurate perpensa, ad utrum- 
que dubium respondendum censuit: _ 

Negative ad primam partem, affirmative ad secundam. 

Atque ita rescripsit die 26 Ianuarii 1912. 


Fr. S. Carp. MarTINELLI, Praefectus. 
L. S. 
+ Petrus La Fontaine, Episc. Charystien., Secretarius. 


DECRETUM. 


DE QUIBUSDAM FESTIS DIEBUS DOMINICIS HUCUSQUE AFFIXIS. 


Quum ex novis Rubricis Festa diebus Dominicis affixa, nisi sint 
Festa Domini aut Duplicia primae vel secundae classis, amplius in ipsis 
celebrari nequeant; Sacra Rituum Congregatio, attentis etiam Praescri- 
ptionibus Temporariis memoratis Rubricis adiectis, insequentes declara- 
tiones evulgare censuit: 

1. Festum Commemorationis Omnium Ss. S. R. E. Summorum 
Pontificum in locis, quibus idem Festum, sub ritu duplici minori vel 
maiori, pro Dominica prima libera post Octavam Ss. Apostolorum Pe- 

tri et Pauli iam concessum est, adhuc celebrari licet, die prima mensis 
Iulii fixe adsignata. 

2. [tem Festum Commemorationis Ss. Reliquiarum in locis quibus 
idem Festum pro aliqua Dominica, sub ritu duplici minori vel maiori, 
iam indultum est, in posterum celebrari adhuc potest, die quinta mensis 
Novembris fixe adsignata. 

3. Si aliquod Festum Ecclesiae Universalis, sive Beatae Mariae 
Virginis, sive Sanctorum, sub ritu duplici minori vel maiori, alicubi die 
Dominica concessum fuerit celebrari, amodo in die sua omnino repo- 
nendum est. 

Atque ita rescripsit die 9 Februarii 1912. 

Fr. S. Carp. Praefectus. 


L. S. 
+ Petrus La Fontaine, Ep. Charystien., Secretarius. 


IV. 
PLURIUM DIOECESUM. 


DUBIA VARIA. 


A nonnullis Rmis locorum Ordinariis insequentia dubia Sacrae 
Rituum Congregationi, pro opportuna solutione, proposita fuerunt; 
nimirum : 

I. Festa Beatae Mariae Virginis aut Sanctorum, Dominicis affixa, 
et a locorum Ordinariis in perpetuum simplificata, impediuntne recita- 
tionem Suffragii ad Laudes et Vesperas, Precum ad Primam et Com- 
pletorium, Symboli Athanasiani ad Primam et tertiae Orationis in Missa? 

II. Quando in Dominica occurrit Festum Beatae Mariae Virginis 
perpetuo a locorum Ordinariis simplificatum, conclusiones Hymnorum 
et Versus Responsorii brevis ad Primam eruntne de ipsa Beata Virgine, 
ad normam Decreti in una Romana et aliarum, diei 30 Decembris 1911 
ad [y= ? 

III. Si Festum duplex secundae classis in Dominicam incidat, et 
commemorandum sit Festum aliquod simplificatum, quod per se habeat 
Praefationem propriam in Missa, vel occurrat infra Octavam aliquam 
similiter Praefationem propriam habentem, legendane est Praefatio de 
Trinitate, vel potius Praefatio propria Festi simplificati, aut Octavae? 

TV. Quum ex novis Rubricis Primae Vesperae de Dominica infra 
Octavam Epiphaniae, nisi Epiphania ipsa venerit in Sabbato, integrae 
amodo de ipsa Dominica dicendae sint, ultimus harum Vesperarum 

Psalmus eritne Laudate Dominum, ut in primis Vesperis, vel potius 
In exitu Israél, ut in secundis Vesperis? 

Sacra porro Rituum Congregatio, ad relationem subscripti Secre- 
tarii, reque accurato examine perpensa, rescribendum censuit: 

Ad I. Affirmative in omnibus. 

Ad II. Affirmative. 

Ad III. Affirmative ad primam partem, negative ad secundam. 

Ad IV. Affirmative ad primam partem, negative ad secundam. 

Atque ita rescripsit, die 9 Februarii 1912. 


Fr. S. Carp. MARTINELLI, Praefectus. 
L. S. 
+ Petrus La Fontaine, Episc. Charystien., Secretarius. 


V. 
LITTERAE CIRCULARES. 


Quum saepe saepius a Sacra Rituum Congregatione exquirantur 
facultates celebrandi Missam de Requie pro defunctis in bello Tripoli- 
tano Dominicis aliisque festis de praecepto, in quibus haberi potest 
maior fidelium frequentia; Sacra eadem Congregatio monet Rihos loco- 
rum Ordinarios quod Sanctissimus Dominus Noster Pius Papa X hisce 
precibus ac votis cleri plebisque fidelis clementissime deferens, quum 
sancta et salubris sit pro defunctis exoratio, quae etiam afflictos moe- 
rore propinquos erigit, benigna dispensatione a regulis liturgicis indulta, 
permittere dignatus est, ut tum Dominicis, non tamen privilegiatis primae 
classis, tum aliis festis de praecepto quae non sint duplicia primae 
vel secundae classis, una Missa de Requie cum cantu et subsequenti 
Absolutione ad tumulum, in Ecclesiis seu Oratoriis publicis iuxta pru- 
dens respectivi Ordinarii iudicium, celebrari valeat: servatis de cetero 
Rubricis. Mandat autem ac praecipit Sanctitas Sua, ut in eiusmodi fune- 
ribus, etsi fiant diebus a ritu permissis, nemo, cuiuscunque sit dignitatis, 
sermones aut funebres orationes, in quibusvis Ecclesiis seu Oratoriis 
habere praesumat. 


Die 3 Februarii 1912. 


Fr. S. Carp. MARTINELLI, Praefectus. 


+ Petrus La Fontaine, Episc. Charystien., Secretarius. 

SACRA ROMANA ROTA 


I. 
VESZPRIMIEN. 


NULLITATIS MATRIMONII (ANDRASSY-SZECHENY!) 


Pio PP. X feliciter regnante, Pontificatus Dominationis suae anno 
VIII, die 2 Iunii 1911, Michaél Lega, Decanus Ponens, Guilelmus Seba- 
stianelli, Seraphinus Many, Franciscus Heiner, Ioannes Prior, Aloisius 
Sincero, Ioseph Mori, Fridericus Cattani, Antonius Perathoner, Ioseph 
Alberti, Petrus Rossetti, Auditores in causa « Veszprimien. - Nullitatis 
Matrimonii » inter Dominam Nataliam e Comitibus Andrassy repraesen- 
tatam per procuratorem advocatum Nazarenum Patrizi; et Aladarum e 
Comitibus Széchényi, contumacem, interveniente et disceptante in causa 
Vinculi Defensore ex officio, sequentem definitivam tulerunt sententiam : 


Controversum matrimonium initum est die 5 iulii 1884 Budapestini 
a Natalia e Comitibus Andrassy cum Aladaro e Comitibus Széchényi ; 
at, malo fato, infelicem habuit exitum. Coniux Natalia quae in foro Ec- 
clesiastico iudicialem instauravit actionem die 6 octobris 1906 coram 
Ordinario Veszprimiensi, contendit se Aladaro nupsisse gravi metu a 
patre coactam, et hac de causa matrimonium nullum esse. Asserit enim 
se adamasse quemdam Dominum Comitem Harnancourt et induci non 
potuisse, neque minis neque promissionibus, ut animo et voluntate Ala- 
daro adhaereret per coniugale foedus, quod tantum metu compulsa 
inivit. Ait autem patrem voluntatem suam filiae imposuisse quia enixius 


« intendebat ut fideicommissum Dionysii e Comitibus Andrassy cuius 
« pars est Comitum Andrassy locus geneticus, arx nempe tzasrnahorka et 


« cuius ipse curator erat, haeredum suorum possessio fiat; et haeredi- 
« bus praesumptis unus est Alfredus (Aladarus) e Comitibus Széchényi: 
« ideo voluit et decrevit pater meus ut ego Alfredi (Aladari) e Comi- 
« tibus Széchényi uxor fiam ». Ita Natalia in supplici libello dato Curiae 
Veszprimiensi. 

Huic instantiae praecessit iudicium in foro civili, incoeptum mense 
augusti 1904, et Natalia obtinuit quod in votis habebat, nempe decerni 
divortium, quod vocant civile. At ex adverso Curiae Veszprimiensis sen- 
tentia, edita die 4 decembris 1907, non arrisit Actrici quia controversum 
matrimonium edictum fuit validum esse. Visum est enim Iudici, metum 
non satis esse probatum, et praeterea advertitur ex actis non esse cer- 

tum « matrimonium in principio forte invalidum, in vita matrimoniali 
« trium ferme lustrorum invalidum mansisse, praecipue eo tempore, 
«quum mortuo patre violento cessatisque minis, vitam coniugalem 
«cum marito continuaret ». 

Natalia appellationem instituit et prodiit secunda sententia in Curia 
Metropolitana Strigonien. edicens « ex capite vis et metus in Actricem 
« iniuste incussi iam in radice irritum esse matrimonium; idem vero 
« toto tempore convictus maritalis irritum mansisse: quare abrogat sen- 
« tentiam primae instantiae ». 

Vinculi matrimonialis Assertor, ipso iure hoc postulante, provocavit 
ad tertiam instantiam, quae absoluta est penes Curiam Primatialem Stri- 
gonien. et prodiit sententia « declarans matrimonium in radice invali- 
« dum esse, idemque in radice invalidum, in invaliditate constanter per- 
« durasse ». Uti refert Cardinalis Primas suis litteris diei 20 ian. 1910 
datis Emo Cardinali a Secretis Status, tum Curia Metropolitana, tum 
Curia Primatialis in sentenltiam devenerunt unanimi iudicum consensu. 
Nihilominus hisce conformibus sententiis non acquievit Vinculi Defensor, 
sed ratus est sui muneris esse ad S. Sedem appellare ; et revera appel- 
lavit. - Exinde ablegata fuit Curia Sabariensis pro novo causae examine 
et haec, uti notat Emus Primas in citatis litteris, « quaesita cura, maxi- 
« maque cum fide et diligentia pertractavit quaestionem hance difficil- 
« limam ». Reapse novum testium examen perfecit, nec minori solertia 
et studio executioni mandare studuit rescriptum S. C. Concilii diei 
17 iunii 1909 praecipiens nonnullos novos testes examini subiiciendos 
esse ; at frustra cessit zelus Curiae quia citationi respondit tantum Ba- 
ronissa Dora Pereira parum vel nihil de factis controversis edocta, 
coeteris testibus sese excusantibus a comparitione, praecipue quia se 
nihil hac de re scire affirmarunt. Dein sententia edita est die 13 decem- 
bris 1909, quae « adprobat et confirmat sententiam tertiae instantiae, qua 
« sententia primae instantiae abrogatur et matrimonium in radice inva- 
« lidum declaratur ». 

Verum habere non poterat huiusmodi sententia vim definiendi abso- 
lute controversum negotium, quia Beatissimus Pater Noster die 9 iun. 1909 
per litteras Cardinalis a Secretis Status suam voluntatem significaverat, 
sententiam scilicet a Sabariensi Curia pronunciandam non fore ultimam 
atque absolute definitivam ubi Sanctissimo placuerit aliud insuper institui 
iudicium. Re sane vera Sanctissimus hance caussam, quam Emus Primas 
appellat difficillimam in citatis litteris,novum examen moereri censuit, 
maxime « ob novas acceptas notitias singularum circumstantiarum ad 
« hane caussam pertinentium » (ita in litteris Cardinalis a Secretis Status 

diei 9 iun. 1909) et negotium commisit huic S. O. sub clausula « ut vi- 
« deant omnes ». Hodie quaestio proponitur sub hac dubitandi formula: 

« An constet de nullitate matrimoni in casu? ». 

In solutionem cuius quaestionis, ad factum quod attinet et quoad 
fidem habendam tabulis processualibus, Patres haec animadverterunt: 

1.° Coniugalem vitam durasse pene viginti annos, et a morte patris 
Nataliae secuta anno 1891, quasi duodecim annos; interim genitus est 
(anno 1895) Michaé! novissimus filius. Omne coniugale consortium abru- 
pit anno 1904 divortium ita dictum civile, impetratum a Natalia non ex 
caussa metus sed ex caussa desertionis viri. Natalia testata est se 
tandiu distulisse suam actionem in foro Ecclesiae, quia ignorabat caussas 
nullitatis initi coniugii: et hinc, bona fide, in civili foro aliam allegasse 
caussam magis facilem et expeditam pro sua intentione. Atqui omnibus 
perpensis, non videtur fidem denegandam esse Actrici haec asserenti: 
quia raro usuvenit quod foeminae potissimum has caussas canonicae 
nullitatis in matrimoniis cognoscant. 

2.° Curia Veszprimien. quae maxima iudicii integritate rem primo 
gessit, visa est duci ea regula, nempe consanguineos et familiares haberi 
suspectos in suis attestationibus ob nimium interesse morale in caussam, 
et hac de ratione, uti coniicere fas est, vocati non sunt ad examen 
Actricis sorores aliique consanguinei. Matris autem, utpote infirmitate 
impeditae (cuius adnitendum erat domi excipere attestationem) habetur 
in Actis scripta declaratio, reddita tempore prioris processus quae iura- 
menti fide confirmata non est. Hac de ratione Curia Sabarien. necessi- 
tate inducta est novum processum conficiendi. 

3.° Ex totius caussae actis erumpit maximum partium studium 
excitatum fuisse quod consequitur caussae progressum et exitum. Hoc 
contigit nedum quia familiae, de quibus res est, principem obtinent 
locum in civitate Hungarica; sed etiam quia rationes hodiernae contro- 
versiae ex iis sunt quae tangunt intimum statum familiarem, et in me- 
dium vocant facta domestica secretiora eademque non laudabilia. Inde 
factum est ut veritatem detegere sit difficile negotium, et Emus Primas, 
post quatuor sedulo et integerrime expletas iudiciales instantias, in 
citatis litteris causam vocet difficillimam. Iuvat ad rem referre quae 
habet sententia Sabarien., quae professa est se sentire « influxum ista- 
«rum circumstantiarum conturbantem quominus nonnulla facta cum 
« hoc matrimonio coniuncta, rite innotescant. Circumstantiae sunt hae: 
« J, Aladarus e Comitibus Széchényi licet pluries citatus sit, licet Prae- 
« sidentis huius Tribunalis verbo tenus id iteratis vicibus promiserit, 
« licet in hoc processu per se et ratione litterarum ipsius sit maxime 

« interessatus ; tamen constanter recusavit testimonium proferre: et licet 
« viva voce rursus promiserit se libenter depositurum esse benevolas 
« fassiones, tamen ad quaestiones litteris ei propositas, responsum dare 
« simpliciter recusavit ; immo litteris suis die 5 mensis iulii 1909 datis, se 
« fortiter opponit examini fratrum et cognatorum, vi resolutionis S. C. 
« Concilii diei 19 mensis iunii 1909 determinato ». Revera, notat prae- 
fata Sententia, iidem testes qui attestationem reddere recusarunt, sunt 
ii qui vel una vel alia ratione, directe aut indirecte, ad Romanam 
Sedem clamores pervenire fecerunt processus defectus denunciantes et 
expetentes ut novi testes audirentur. - Quod tamen veritati non esse con- 
forme, infra adnotabitur. 

4° Verum ex hisce testibus interrogandis ad praescriptum Sa- 
crae Congregationis Concilii, unus subiectus est examini, scilicet Domina 
Dorothea Baronissa Pereira, quae tamen intimius praeoccupata vel 
ardenti partium studio, vel aliis praeiudiciis, attestationem reddidisse 
dicenda est; quippe quae cum fassa sit « se nihil scire de factis quae 
« nata sunt, vel metum incutere, vel metum incussum significare in 
« patiente, » interrogata tamen ex officio: « Qual’ é la sua opinione se 
« questo matrimonio fu contratto per violenza? » respondit: « La mia 
« opinione personale @ che non fu usata violenza ». Sed quomodo hoc 
audet asserere, si penitus facta ignorat quae ab aliis testibus asserun- 
tur? Porro neque proponenda erat eiusmodi interrogatio , « quia certum 
« in iure est testes de eorum iudicio et credulitate deponentes non pro- 
« bant » ut in decis. 299, n. 3; decis. 371, n. 6; decis. 589, n. 2, part. LII, 
inter Recent. « Testis enim officium est deponere de factis sibi notis, 
« non iudicare »: ita in decis. 285, n. 8; decis. 34, n. 22, part. IV, tom. II, 
inter Recent. 

Quamobrem, ad diiudicandam vim huius agminis testium, ultro 
recedentis a concertatione iudiciali, recurrit effatum: « Ab uno (teste) 
« disce omnes ». Reapse hi testes, ad ultimum producti uti testes locu- 
pletissimi, dum accusationem facere recusarunt, reddiderunt rationem 
probabilissimam, videlicet « respective declararunt se de matrimonio 
« quaesito nullam rationem reddere et in eo nullam lucem afferre posse » : 
ita asseritur in sententia Sabariensi. 


5.° Circa autem rationem agendi Domini Aladari Széchényi, perpen- 
derunt Domini quod ipse protestatus est sui honori et dignitati magis 
conducere ut silentium servet. Ait enim in litteris diei 5 decembris 1909 
in quibus obtestatus, omnino se apponere quominus sui fratres et 
cognati in hac caussa deponant. « Quomodo possunt fratres et cognati 
« mei turbari et inquietari in caussa quae revera ad eos nulla ratione 

« pertinet ? Et quomodo potest componi cum mea dignitate ut a fratribus 
« et cognatis iudicer in causa in qua ego ipse silentium servandum puto 
« et eos ut testes nec nominavi? Simul praedicere possum, si indiffe- 
«rentiam meam relinquam, illis inferam damnum qui solutionem ma- 
« trimonii quolibet modo impedire volunt ». Unde patet, non velle se 
opponere solutioni matrimonii, immo hance desiderare. Sed igitur quare 
non testatur de factis quae ab aliis testibus asseruntur? Responsio ha- 
betur in praecitatis verbis quibus non vult ut sui cognati deponant in 
hac caussa quae certe sibi non redundat in laudem et gloriam. Nam 
quod vir cogatur asserere in iudicio, se uxorem duxisse metu compul- 
sam, quam semper habuit a se.alienam, et modo coniunctam civili, ut 
vocant, foedere suo consobrino Bartelau Széchényi, est res amara nimis 
et dura, praecipue viro qui nobili genere gloriatur. Praesertim quia si 
sponsus eiusque consanguinei testimonium protulissent, inviti quidem 
sed necessario de crudelitate sponsi erga mulierem deponere debuissent. 
Eo magis quum sibi plures adversentur testes deponentes de eius saevi- 
tiis in uxorem. 

Quod si domestica facta in processu asserta cum veritate minime 
congruerent, haec cum sibi, suae familiae, suo generi tam sint iniuriosa, 
maximo animi ardore eadem refutare in iudicio Aladarus contendisset, 
uti omnimode praesumendum est. Unde coniicere liquet nullo inniti fun- 
damento assertionem Dominae Pereira quae totius negotii ignara (uti 
ipsa testata est) tamen ex auditu refert: « Ho sentito che corre la voce 
« ch’ egli avrebbe fatta la promessa a suo cugino Bartelau Széchényi , 
« di non opporsi per niente al divorzio ». Verum huiusmodi coniectura, 
haec praesumpta conventio, e diametro pugnat cum sensibus quos signi- 
ficat et alte proclamat Aladarus in citatis litteris. 

Hisce praenotatis quoad facta et litis praecipua adiuncta, ad ius et 
meritum quod attinet, Patres in primis considerarunt quod matrimonia, 
cum nequeant consistere sine consensu (c. 5, de bigam. 1. 30, de R. I, 
C. 14, de spons. et matrim.) plena libertate et securitate gaudere de- 
bent; adeo ut, iuxta Sacros Canones, coniugia inita per vim et metum 
qui gravis sit, externus et a libera caussa incussus iniuste ad extor- 
quendum consensum in matrimonium, irrita sint ex cap. 14, 15, tit. I, 
lib. IV. Decret. Quae canonica dispositio merito extensa est ad metum 
etiam reverentialem, si eidem aliquid aliud accedat, ex. gr., preces impor- 
tunae, iurgia, vexationes et similia. (D’Annib., ¢. I, pag. 138, edit. IIT; 
Gaspar. de matrim. t. IT, pag. 54, edit. Ill). Hoc etiam saepius declaravit 
S. C. Concilii et hic sacer Ordo, uti in Parisien. 26 febr. 1910 et in recen- 
tissima etiam Parisien. c. Many, 13 mart. 1911. 

In themate vero Patres animadverterunt, Comitissam Nataliam 
virum alium, Comitem Harnancourt, amore prosequutam fuisse: ideo 
matrimonium cum Aladaro, sibi a patre proposito aversatam esse: « Re- 
pugnavi » fatetur Comitissa, « quia alterius amore eram incensa ». Qua- 
propter protestata est, se Aladarum non amare ; seque cum eo numquam 
esse contracturam; imo potius esse illaturam sibi mortem, quam in 
patris sententiam concedere, et lacrymas fundens, quantum potuit restitit, 
et ad novissimum usque momentum protestata est se ab his nuptiis 
vehementer abhorrere. Cum igitur aversio animi Comitissae a propositis 
nuptiis constans appareat , cumque de illius contraria voluntate in illa 
constet, violentia iure praesumitur et laesa libertas ad essentiam con- 
tractus requisita, ut tenuit Rota, c. Ludovisio, decis. 326, n. 7: «.... veri- 
« similitudinem deducendo a nimia animi aversione ac repugnantia.... 
«quae sicut declarant, animum Marchionissae alienissimum a dictis 
« nuptiis 1. si quis. § plerique, ff. de releg. et sumpt., ita removent con- 
« sensum a contractibus ». 

Quam iuris praesumptionem fortius esse in casu urgendam Dominis 
visum est quippe quia et Patris Comitissae indolem talem esse refertur 
a testibus, ut eius voluntas omnibus esset lex absoluta, cui nemini 
contradicere liceret et quidquid ipse vellet per fas et nefas obtineret : 
« Comes Emanuel quod voluit, perfecit quoque: haud frustra appella- 
« batur: Homo ferreus » ut ait testis Jolantha Szentmikléssy; aut, ut 
attestatur Domina Fischer: « Verus tyrannus erat el contradictionem 
«non est passus: - seu: adeo durus... ut si coelum cum terra commi- 
« scerentur, quidquid vellet fieri deberet »; et quia Comes Andrassy, 
uti testes omnes fatentur, ad matrimonium Nataliae cum Aladaro impo- 
nendum, impellebatur a magno commodo quod eius familia sentiret ex 
maioratu cuius haeres erat Aladarus. Tali itaque homini, ob talem caus- 
sam matrimonium proponenti, vel filiae Nataliae obtemperandum erat 
contra suam voluntatem, vel eius indignationem pati perpetuam debuis- 
set, si non obtemperasset. Jamvero sola parentis indignatio duratura, 
ita prolis libertatem promovet, ut consensus in iure deficere censeatur 
(Sanchez, De matrim. disp. VI, n. 14; D’Annib., Summ. 1. I, § 14): quia in 
metu reverentiali, ille qui coactionem a parente sustinet, longe gravio- 
rem impetum patitur, reverentiae et affectus caussa; atque ideo quod- 
libet periculum, si cum reverentia coniungatur, libertatem laedit, ceu 
tenuit Rota, c. Royas, decis. 491, n. 8. « ...in his terminis sufficit metus 
« reverentialis, iuncto cum periculo mali gravis probabiliter opinati, ex 
« sola parentis indignatione ». 

Sed in casu non agi tantum de metu reverentiali, verum de metu 

cadente in constantem virum, et hoc directa ac concludentissima proba- 
tione ex actis firmari Domini censuerunt. Nam concesserunt Domini, 
Nataliam contumacissimae fuisse naturae: ideoque non cessisse patris 
voluntati ex simplici in patrem metu reverentiali qui consequitur, ut 
tenuit Rota in decis. 105, n. 3, part. Recent. « ex continua importuni- 
« tate patris et assiduis precationibus et imprecationibus » ; ast in the- 
mate habitus est « metus praesens, instans ex minis non difficile ad 
« exitum perventuris », uti considerat decis. 154, n. 6, part. XIV Recent. 
Pater enim ad matrimonium filiam suam coégit iussu absoluto, asperi- 
tate et saevitia, minis atque verberibus. Narrat Baronissa Fischer: 
« Sensus Nataliae erga Comitem mihi noti erant, et scivi eam consilium 
« suum tam facile non mutare. Cum Comiti (patri) quaestionem posuis- 
« sem, quid Natalia ad sponsalia diceret? sequens accepi responsum: 
« “ Hoe ego a filia mea non interrogo: hoc matrimonium propter maio- 
« ratum.... volo atque cupio ” ». Ludovicus Wagner refert : « Comes Em- 
« manuel clamore magno et valido haec proferebat : “ Tu debes illi nubere ; 
«nam coeterum te claustro includi iubebo et exhaeredem te faciam”. 
« Ego ipse vidi et audivi quando Comes filiam cubiculo inclusit et dixit: 
« “ Hic manebis eousque dum declares te Aladaro nubere, quia tu debes 
« consentire ” ». Actrix' vero addit : « Pater meus dixit se velle me in noso- 
« comium amentium collocare, quod ego valde timui quia pater meus 
« nimis crudelis erat ». Quae confirmantur a testibus Baronissa Fischer 
et Augustino Speczian: testis vero loanna Szentmikléssy de patre testa- 
tur: « Ipse enim mihi dixit se fracturum cervices filiae suae si talem 
« fortunam non arripiat. Verberavit quoque filiam suam.... verberatam 
« non vidi; sed a familiaribus audivi eamdem colaphis coesam fuisse ». 
Et testis Ludovicus Wagner addit: « Ego ipse vidi Comitissam a patre 
« suo verberatam fuisse.... una vice propriis oculis vidi Comitissam ob 
« hoc matrimonium a comite Emmanuele verberatam fuisse ». Profecto, 
facta huiusmodi talem praeseferunt gravitatem, ut in illorum conspectu 
mens vel constantioris viri non trepidare non poterat. Hinc mirum non 
est quod mater Actricis litteris fassa sit « veritati omnino concordans 
« esse, filiam.,.. Nataliam.... a mortuo meo marito Emmanuele.... revera 
« coactam esse ut Aladaro ... nuberet »; et prorsus credibile est quod 
recolit testis Speczian, nempe: « Comes Emmanuel Andrassy haec mihi 
« dixit: “ Vide: me poenitet quod filiam meam vi coégerim Aladaro nu- 
« bere: sed ego bonum intendi” ». lamvero, metus huiusmodi dicitur cadens 
in constantem virum ad normam decis. 196, n. 8 et sqq. part. IV, t. I, et 
decis. 516, n. 8, part. V, t. II. Recent. 

Sane ad matrimonium ineundum ex ipsa rei natura requirilur 

plenus consensus, integra libertas et securitas, « ne quis propter timo- 
«rem dicatur amare quod odit et inde sequatur infelix exitus qui ex 
« invitis nuptiis solet provenire », uti praescribit cap. 14, de spons. et 
commentantur plures H. S. O. Decisiones, ceu decis. 246, n. 6, part. IIT; 
decis. 38, n. 1, part. XIV. Recent. Porro, ut in casu infelix exitus sequutus 
est, ita provenit ex vitiata radice non liberi consensus. 

Inde patet metum patris nedum gravem, sed et iniustum fuisse, 
quia Natalia inducta est nubere ei quem oderat: et in hoc consistit 
iniustitia metus. Nam ex iure divino et ecclesiastico, filii non tenentur 
exquirere consensum parentum dum nuptias ineunt, neque eorum volun- 
tatem sequi coguntur ». Matrimonium ait decis. 493, n. 30 seq. part. IV, 
t. IZ, « nullius arbitrio pendere debet: - et a quacumque coactione im- 
« mune esse debet ». (Decis. 242, n. 13 ; decis. 346, n. 7, part. XIV. Recent.). 
Quod si pater in metu inferendo bonum sive filiorum sive parentum 
intendat, optima potest esse sua intentio coram Deo et hominibus; sed 
metus, quatenus laedit libertatem filiorum in matrimonio contrahendo, 
vulnerat eorum ius et fit iniustus, et hinc causa nullitatis matrimonii, 
si sit gravis. 

Neque in quaestionem adduci posse rati sunt Domini, revalidatio- 
nem matrimonii ex diuturna praesumptorum coniugum cohabitatione 
pene ad viginti annos, et ex secuta copula et procreatione quatuor filio- 
rum. Nam metus in hodierna quaestione qui tot ac tantos habet testes 
qui narrant facta in ipsam publicam famam evulgata, omni procul dubio 
est publicus in sensu iuris; et publicus erat tempore initi coniugii, quod 
proinde tali vitio laboravit in tacie Ecclesiae. Unde coram ipsa Ecclesia 
sanandus erat, iterata solemni forma tridentina. Hoc non dubitati iuris 
est hodie ex declaratione S. Poenitentiariae, auctoritate Pii V data, quam 
refert Benedictus XIV, quaest. can. 317, et Instit. Eccles. 87, n. 62. Idem 
scribit: «Si matrimonium publice initum est coram parocho et duobus 
« testibus et impedimentum quoque publice innotuerit, idem matrimo- 
« nium rite confirmari nequit, nisi consensus iterum coram parocho et 
« duobus testibus praebeatur ». Et I. eod. n. 63. « Haec ita decrevit Poe- 
« nitentiaria Sancti Pii V Pontificis auctoritate , uti Navarrus fatetur.... 
«id etiam probat S. C. Concilii, uti tradit Fagnanus.... Insuper cum 
« S. Rotae Auditores huius sententiae veritatem in dubium revocassent, 
« Cardinalis Carafa, Congregationis Concilii Praefectus, duos ex iisdem 
« Auditoribus accivit, Seraphinum nempe et Comitolum, quibus ostendit 
« decreta a S. Congregatione super hac re confecta, Poenitentiariae insti- 
« tutis et S. Pii V declarationi esse consentanea. Qua de re Patres Sa- 
«crae Rotae in posterum expositam paullo ante sententiam sequuti 

« constanter fuerunt ». Notat praeterea Card. Gasparri, De matrim. vol. II, 
n. 1419, edit. III: « Pariter folium S. C. C. in Panormitana, nullit. ma- 
« trim. 30 sept. 1719 tradit : “ S. Congregatio saepius respondit hodie post 
« Concilium Trid. matrimonium metu contractum, purgato metu per 
« cohabitationem cum carnali copula aliosque actus, non revalidari nisi 
« iterum contrahatur, adhibita rursus eiusdem Concilii forma”. Confir- 
« matur ex iurisprudentia eiusdem S. C. quae probato metu, nullum 
« pronuntiat matrimonium, etiam post diuturnam cohabitationem et 
« plures habitos filios, nullatenus sollicita de consensu privatim, expresse 
« vel tacite, praestito ». 

Hisce perpensis, visum est RR. Patribus efficacem non esse exce- 
ptionem suspicionis promotam a Defensore vinculi adversus universa acta 
processus, maxime quia testes, ipsius S. Sedis auctoritate citati, in iudi- 
cium comparere recusarunt; nam excusationis caussae, ob adiuncta 
facti iam perpensa, visae sunt sufficientes ad reddendam rationem 
eorum contumaciae, quamvis haec certe probanda non sit, cum eorum 
ratio agendi sit aliena a regulis iuris et ab obsequio Ecclesiasticae 
Auctoritati debito. lem animadversum fuit, quod horum testium depositio 
magis erat exquirenda, quippe qui habebantur uti testes ex officio citati 
ab ipsa S. C. Concilii auctoritate D. N. Pii Papae X: et S. C. Concilii, 
non semel hisce etiam postremis annis, caussae definitionem, etsi testes 
a partibus adducti rem omnino evincere viderentur, differre censuit, ea 
significata mente, scilicet desiderari testes ew officio, uti in Parisien. 
matrim. mensis iulii 1897. - Nihilo secus visum est Patribus quod, 
omnibus attentis, caussa testium contumaciae tribui non posse proposito 
colludendi cum Actrice, seu non revelandi facta eius caussae adversa, 
sed quia revera huiusmodi facta vel ignorabant vel in iudicio eadem 
confirmare nimis gravabantur. Praeterea veritati non est conforme quod 
asserit Curia Sabarien. hos testes ipsos provocasse suam citationem in 
iudicium: nam aliunde fuisse eos provocatos in iudicium, constat DD. Au- 
ditoribus. 

Perperam etiam dicitur, incredulitatem sapere factum quod Natalia 
per annos pene viginti infelicissimam egerit vitam cum viro et ab eodem 
se liberare non studuerit, nisi postquam vir eam dereliquerit. At Natalia 
se liberare non potuit a vita coniugali, suo vivente patre; constanter 
enim hic contra illam ferebatur. Mortuo patre, atque anno luctus expleto, 
sententia divortii petita non fuit ob matris Actricis infirmitatem; ob 
eiusdem Actricis erga puerulum Georgium affectionem, qui debilis cum 
esset, auxiliis egebat maternis; ob fratris Actricis oppositionem, et, 
postremo, ad curandam rei familiaris compositionem. 

Obtento autem civili divortio, nil mirum quod Natalia a proprio 
Advocato petierit qua ratione possit divortium etiam in nostro foro obti- 
neri. Non solent enim foeminae caussas canonicas matrimoniorum nul- 
litatis cognoscere. Et notandum quod, enumerata ab Advocato impedi- 
mentorum serie, Actrix reposuerit matrimonium suum esse nullum ob 
vim et metum: probe itaque noverat se sub metus influxu matrimonium 
ipsum contraxisse. 

Caeteris omissis quae ad Nataliam referuntur, quoad theoricam 
qua duci visa est Curia Veszprimien. in non admittendis testibus 
cognatis et consanguineis ob nimium interesse morale in caussam, Pa- 
tres perpenderunt , indubitati iuris esse et certissimae iurisprudentiae, 
in hisce matrimonialibus caussis consanguineos et familiares admitti et 
aliquando testibus extraneis praeferri, quia facta domestica ab illis 
melius coeteris cognosci praesumuntur. Sed si desint in processu atte- 
stationes consanguineorum, fides processus non extenuatur, dummodo 
adsint testes extranei fide digni et informati, ut tenuit Rota, in decis. 147, 
n. 4, part. I; decis. 315, n. 1, part. V, t. I; decis. 292, n. 3, et decis. 293, 
n. 5, part. VII et decis. 115, n. 13, part. VII. Recent. 

Denique quoad factum denegatae attestationis viri eiusque cogna- 
torum, Domini considerarunt quod in ratione iuris, quicunque fuerit 
eorum animus, recolenda est regula « quod magis sit credendum 
« duobus testibus de metu deponentibus, quam mille negantibus vel 
« asserentibus de spontanea voluntate.... nam deponentes super spon- 
« tanea, ut ita loquar, voluntate, deponunt de actu mentali et invisibili 
« qui soli Deo notus est; alii vero deponentes de metu, attestantur de 
«minis et tormentis et similibus, quae sensu corporis percipiuntur. 
« Hane opinionem ampliabis veram esse, etiamsi unicus testis deponeret 
« de metu, quia illi magis crederetur, quam mille negantibus vel spon- 
«taneam voluntatem affirmantibus »; ita tradit Mascard. De probat. 
conclus. 1057 ; Sanchez, De matrim. I. 1, disp. 27; et huius S. Ordinis 
iurisprudentia firmat ut in decis. 301, n. 31, part. XI; decis. 212, n. 9 
et 11, part. XIV. Recent. 

Neque assertis factis fidem esse denegandam censuerunt Domini, 
quamvis aliquis ex testibus sibi contradixerit, uti testis Wagner qui 
dum in primo processu asseruit patrem filiam non verberasse, e contra 
in postrema depositione ait: « Ego ipse vidi Comitissam a patre suo 
« verberatam fuisse »; et hinc idem testis videatur periurius. Nam alio- 
rum concordant attestationes quae sunt satis concludentes, et ipse 
Wagner rationem sui praecedentis silentii satis probabilem reddit, 
inquiens: « Per se patet me respectu habito ad Dominum Comitem et 

« posterius ad familiam, nemini de hac re locutum esse ». Quae ratio 
agendi testis, utique non est laudanda; sed est in themate notatione 
dignuin quod in tota hac causa hic dominatur sensus in testibus et 
in partibus, nempe timor laedendi honorem familiarum principum de 
quibus res est in hodierno iudicio, si veritas absque ambagibus dete- 
gatur. 

Quibus omnibus sedulo perpensis, Christi nomine invocato, Nos 
infrascripti Auditores, pro Tribunali sedentes et solum Deum prae oculis 
habentes, decernimus, declaramus et definitive sententiamus, proposito 
dubio respondentes : Affirmative seu: Constare de matrimonii nullitate in 
casu. Expensas autem iudiciales ab Actrice substinendas esse decer- 
nimus. 

Ita pronunciamus, mandantes Ordinariis locorum et Ministris tri- 
bunalium, ad quos spectat, ut executioni mandent hanc nostram definiti- 
vam sententiam, et adversus reluctantes procedant ad normam sacrorum 
canonum, et praesertim cap. 3, Sess. XXV, Conc. Trident., iis adhibitis 
executivis et coércitivis mediis, quae magis efficacia et opportuna pro 
rerum adiunctis extitura sint. 


Romae, in sede Tribunalis S. R. Rotae, die 2 Iunii 1911. 


Michaél Lega, Decanus Ponens, 
Guilelmus Sebastianelli. 
Seraphinus Many. 
Franciscus Heiner. 
Ioannes Prior. 

L. S. Aloisius Sincero. 
foseph Mori. 
Fridericus Cattani. 
Antonius Perathoner. 
Iosephus Alberti. 
Petrus Rossetti. 


Sac. Tancredes Tani, Notarius. 

II. 
ARETINA. 


PENSIONIS, 


Pio PP. X feliciter regnante, Pontificatus Dominationis Suae anno 
nono, die 25 Novembris 1911, RR. PP. DD. Ioseph Mori, Ponens, Frideri- 
cus Cattani et Antonius Perathoner, Auditores de Turno, in causa « Are- 
tina-Pensionis » inter Donatum Donati, parochum Plebanum S. Eugeniae 
loci Bagnoro, repraesentatum per legitimum procuratorem advocatum Vin- 
tium Sacconi, et Aemilium Marcantoni, oeconomum Curatum S. Agathae 
loci Saccione, repraesentatum per legitimum procuratorem advocatum 
Aloisium Lavitrano, deputatum ex officio, sequentem definitivam tulerunt 
sententiam. 

Inter plura beneficia in dioecesi Aretina super quibus iurepatro- 
natu fruitur nobilis familia Centeni Romani, recensetur beneficium 
parochiale S. Eugeniae loci Bagnoro et aliud pariter beneficium paro- 
chiale S. Agathae loci Saccione. Anno 1875, mense martio, Henricus e 
praedicta familia preces SSmo obtulit ut annuus reditus libellar. 100 re- 
sultans ex oeconomiis beneficiorum vacantium et de patronatu eiusdem 
familiae, prius paroeciae loci Monistero, et dein vi unionis et suppres- 
sionis eiusdem devolutus paroeciae loci Bagnoro cui fuerat incorpo- 
rata, cederet et elargiretur favore paroeciae praefatae S. Agathae ad 
huius inopiae occurrendum: « E avvenuto pertanto che in conseguenza 
« dell’ ammensazione e riunione fatta gia colle debite facolta delegate 
« dal Concilio di Trento sino all’ anno 1857, della soppressa chiesa di 
« S. Biagio a Monistero alla predetta chiesa di S. Eugenia a Bagnoro, 
« ha questa migliorata la sua condizione di circa Lire cento annue, per- 
« venutele da detta soppressa chiesa di Monistero, e perché succeduta 
« nei diritti della medesima e risultanti dalla cosi detta economia dei 
« benefici Centeni. 

« Laonde il patrono Oratore supplica umilmente la S. V. a volersi 
« degnare di aggiudicare la detta somma di L. 100 cirea alla chiesa di 
« Saccione, onde resti alquanto sollevata la misera condizione di quella 
« stessa chiesa, che @ veramente insufficiente a porgere il necessario 
« alimento al suo titolare.....». Orator Apostolico rescripto diei 16 Apri- 
lis eiusdem anni per organum S. C. EE. et RR. emisso, quo impertie- 
batur « cessio et unio perpetua annui reditus libellarum 100 favore eccle- 
« siae paroecialis S. Agatha » voti compos factus fuit. 


120 Acta Apostolicae Sedis. - Commentarium Officiale. 


Ordinarius Aretinus in decreto executionis relati rescripti loco decer- 
nendi translationem seu cessionem et unionem dicti reditus, satis ha- 
buit indulgere « ut super reditibus eiusdem ecclesiae Plebanae (S. Eu- 
« geniae), cui fuit perpetuo adnexa et incorporata alia paroecia S. Blasii 
« loci Monistero, imponatur subventio libellar. 100 favore rectoris pro 
« tempore paroecialis ecclesiae S. Agathae de Saccione ». Novus paro- 
chus tune temporis, Petrus Cardeti, suprascripti patroni precibus, qui 
eum ad paroeciam plebanalem iam praesentaverat, ita consensum prae- 
stitit: « Mi obbligo di stare all’esito delle ridette preci, contento che la 
« prestazione che sopra, goduta fin qui dalla parrocchia di Bagnoro, 
« venga rilasciata a favore della predetta chiesa di Saccione, conforme 
« prestai a cid ogni opportuno consenso nell’ invio delle rammentate 
« preci ». 

In posterum vero utrum statuta pensio vel subventio iuxta execu- 
toriale decretum fuerit soluta rectori ecclesiae loci Saccione Paschali 
Moretti usque ad annum 1888 quo hic defunctus est, licet parochus 
Cardeti, nune canonicus ecclesiae Cathedralis, id deneget, non satis 
liquet, cum ex aliis testibus adductis contrarium eruatur: certe tamen ab 
eo tempore usque ad annum 1905, quo oeconomus paroeciae loci Sac- 
cione renunciatus fuit actualis recurrens Aemilius Marcantoni, pensionis 
solutio locum non habuit, quia paroeciae vacantis Saccione administra- 
tio prius coaluit in Plebano Cardeti usque ad mensem Decembris 
an. 1890, et ab hoc tempore ad actualem plebanum Donatum Donati 
devoluta fuit. 

Obtenta vero paroeciae administratione a neo-oeconomo Marcan- 
toni et an. 1908 detecto in archivio parochiali memorato indulto, hic 
sollicitus fuit, opportuno oblato recursu apud S. Congr. Episc. et 
Regul., urgere, ut plebanus Donati ad tramites Apostolici Rescri- 
pti ann. 1875 et successivi decreti Episcopalis diei 12 Maii eiusdem 
anni cogeretur ad impositam pensionem persolvendam; contra hanc 
petitionem parochus plebanus excepit obreptionem et subreptionem Pon- 
tificii Indulti et subordinate nullitatem decreti Episcopalis. Constituta 
nova Romanae Curiae ordinatione ex Constitutione SSrmhi Sapienti Con- 
silio, quaestio remissa fuit S. C. Concilii: a qua vero ex SSmi com- 
missione, praehabita Secretarii eiusdem Congregationis relatione, delata 
fuit cum omnibus facultatibus necessariis et opportunis ad H. S Rotale 
Tribunal et sub sequentibus dubiis disceptanda subiicitur, nempe: 

I. « An et quomodo constet de obligatione parochi loci Bagnoro 
« solvendi annuam pensionem libell. 100 vel aliam praestationem aut 
« summam capitalem favore paroeciae loci Saccione in casu ». 

Et quatenus negative: 

II. « An fieri possit locus novae executioni per Episcopum facien- 
« dae rescripti diei 16 Aprilis 1875, ita ut haec obligatio inde oriatur 
« in casu ». 

In praesenti controversia tria in disceptationem revocari possunt: 
1.° An Apostolicum Rescriptum diei 16 Aprilis 1875 obreptitium et sub- 
reptitium spectari possit. 2.° Utrum decretum executoriale Episcopi Aretini 
diei 12 Maii eiusdem anni nullitate laboret. 3.° Et, quatenus affirmative 
ad 2, utrum post tot annorum lapsum nunc ad novam executionem 
ab actuali Praesule deveniri possit. 

Quoad 1i"" Rmi Patres in facto observarunt memoratum rescri- 
ptum obtentum fuisse « audita prius informatione Ordinarii Aretini », 
qui testatus est de miseris conditionibus paroeciae S. Agathae et de 
nullo damno obventuro paroeciae plebanali ex enunciati reditus ces- 
sione: « Considerando che la menzionata somma di circa L. 100 sarebbe 
« affatto estranea alla parrocchia di Bagnoro, come difatti inaspettata- 
« mente alla medesima pervenne, di buon grado raccomandiamo..... ». 

In eiusmodi casibus praeviarum informationum adest praesumptio 
omnia nota facta fuisse Pontifici neque ipsum fuisse circumventum, 
iuxta cap. In praesentia, § fin. de prob. et tenet Lotherius in re bene- 
fic., lib 3, q. 18, n. 12 et pluries docuit nostrum S. T. dec. 201, num. 2, 
p. 1, inter recent. et in Romana dec. 613 coram de Cursiis n. 5. 

Revera, si expendantur tum preces patroni Centeni an. 1875 ad 
Ap. Sedem directae, tum subsecutum rescriptum, incriminata obreptio et 
subreptio ut ab hisce excludatur necesse est. Patronus expostulavit, ut 
reditus resultans ex oeconomiis beneficiorum vacantium vi suspensae 
per decennium collationis et in quota parte assignatus ex decreto Epi- 
scopi Aretini an. 1872 in summa annua circa libell. 100 paroeciae loci 
Bagnoro, adiudicaretur alteri pauperi paroeciae S. Agathae de Saccione. 
Ratio motiva afferebatur quia paroecia Bagnoro fruebatur annuo reditu 
licet illiquido libell. 1812,24, tamen sufficienti ad parochi sustentationem, 
dum e contra alterius reditus in libellis 727,37 ex detractione onerum 
ita tenuis evadebat, ut prorsus insufficiens evaderet ad rectorem ipsius 
alendum. Adversa pars contendit huiusmodi expositionem fuisse obre- 
ptitiam et subreptitiam, tum quia reditus paroeciae iuxta acta relationis 
S. Visitationis censentur in libellis circiter mille, oneribus non detractis, 
tum quia ex regula octupli calculationis civilis super parte aliquota redi- 
tus imponibilis resultat in libellis 1151,49. 

At haec criteria Rihis Patribus non undequaque certa apparuerunt, 
praesertim illud de calculatione civili iuxta reditum imponibilem, cum 

hic non semper respondeat veritati: potius ipsi standum esse iudica- 
runt descriptioni redituum factae a Curia ex iussu Apostolicae Data- 
riae an. 1889, ipsis parochis denuntiantibus. 

Iam vero Episcopus Aretinus in suis litteris diei 20 Aprilis 1909 
haec de reditu utriusque paroeciae exponebat: « Descriptio Curiae pro 
« Bagnoro habet reditum libellar. 2421 et detractatis oneribus 1069,24: 
« pro Saccione reditum libel]. 862,05 et detractis oneribus libell. 263,18 ». 
Cui reditui paroeciae loci Bagnoro usque ab anno 1907 accesserunt 
annuae libellae 310,42 uti congruae supplementum et libell. 135 pro 
cultus expensis ex industria actualis Plebani a gubernio concessae. 

Ulterius, quod in hac parte omnem dirimit controversiam circa capa- 
citatem paroeciae loci Bagnoro ad impositum onus sustinendum, est 
decretum Episcopi Aretini de anno 1857 quo paroecia loci Monisterio 
suppressa est et unita fuit plebaniae de Bagnoro. 

Ante unionis decretum praedicta paroecia erat gravata pensione 
10 scutatorum favore suppressae paroeciae: at haec pensio post unio- 
nis decretum ad libellas 100 elevata est per decennium favore alte- 
rius paroeciae loci Saccione. Anno 1872 ex alio Episcopi decreto alius 
reditus plebanali ecclesiae adiunctus fuit in annuis 100 libell. resultans 
ex cumulo summarum ex oeconomiis beneficiorum Centeni, et quae 
erant elargiendae favore paroeciae Monistero plebanali ecclesiae iam incor- 
poratae. Huiusmodi reditus patronus Centeni expostulavit ut uniretur 
paroeciae loci Saccione, cui iam alio tertia pars reditus ex praefata 
administratione beneficiorum Centeni cesserat iuxta memoratum super 
decretum. Redeant patroni verba in expositione facta S. Sedi: « Ha 
« questa chiesa di S. Eugenia a Bagnoro migliorato la sua condizione 
« di circa L. 100 annue pervenutele da detta soppressa chiesa di Moni- 
« stero, e perché succeduta nei diritti della medesima e risultanti dalla 
« cosi detta economia dei benefici Centeni ». 

Quam summam ipse expetivit adiudicari paroeciae loci Saccione. 

Age vero paroecia loci Bagnoro ante descriptam assignationem 
necessariis mediis non carebat ad suum rectorein alendum: quin imo 
eius reditus gravari potuit pensione licet temporanea. Si itaque novus 
reditus in lib. 100 an. 1872 elargitus favore paroeciae Monistero, iam 
Plebaniae incorporatae, ab hac dein transferebatur in aliam pauperem 
paroeciam, nempe in illam loci Saccione, dici profecto nequit per fa- 
-etam cessionem paroeciam loci Bagnoro in sua congrua portione fuisse 
laesam, quae ante decretam uti supra unionem gravabatur pensione 
10 scutatorum, iuxta citatas Episcopi Aretini litteras: « Antequam Ba- 
«gnoro uniretur cum paroecia de Monistero, favore huius secundae 

« solvebat pensionem annuam scutatorum decem », et dein haec pensio 
ad 100 libell. evecta fuit ut supra favore paroeciae loci Saccione. 

Neque visum est admitti posse prolatum ex adverso argumentum 
ad coarguendas patroni preces de subreptione, eo quia in ipsis mentio 
non recurrit de expensis quas parochus loci Bagnoro obire debuisset 
pro manutentione capellani residentialis in suppressa paroecia loci Mo- 
nistero. Nam hoc capellani onus neque initio consecutionis paroeciae 
impositum fuerat parocho Cardeti, neque in posterum, quando ipse 
an. 1889 locavit bona suppressae paroeciae in libellis annuis 400, uti 
ex allegata locationis syngrapha eruitur. Igitur de hoc onere loqui 
necesse non erat in dictis precibus, eo vel magis quia in eventuali 
adiecta obligatione reditus ex enunciata locatione profluentes expen- 
sas pro capellani manutentione compensabant. 

Neque item in themate dici potest defuisse parochi consensum, 
ceu in praevia informatione Ordinarius Aretinus testatus est preces 
patroni Centeni commendando. Id ulterius resultat ex parochi Car- 
deti declaratione emissa ante gratiae concessionem, quae ita sonat: 
« Colla presente mi obbligo di stare all’esito delle ridette preci, contento 
« che la prestazione di cui sopra, goduta fin qui dalla parrocchia di 
« Bagnoro, venga rilasciata a favore della predetta chiesa di Saccione, 
« conforme a cid prestai ogni opportuno consenso nell’invio delle ram- 
« mentate preci ». Neque aliquid refragatur quod, quando hic praestitus 
fuit consensus, parochus Cardeti erat tantum parochus electus seu adhuc 
carens institutione canonica, nam ut dici usuvenit praestitit munc pro 
tunc: aliunde de eius revocatione post obtentam institutionem non con- 
stat, cum ipse nuperrime declaraverit animum habuisse tantummodo 
retractandi, casu quo Apostolicum indultum non rite fuisset executioni 
mandatum: « Lo scrivente non fu richiesto del suo consenso, che avrebbe 
« certamente rifiutato, se si fosse voluto col decreto esecutoriale cam- 
« biar natura alla cessione domandata ». 

Ad alterum quaestionis punctum Rmi Patres devenientes, obser- 
varunt decretum Episcopi Aretini diei 12 Maii 1875 quo memoratum 
rescriptum executioni mandatum fuit, nullitate laborare et quidem in 
substantialibus. Nam primo in eo non servati sunt termini factae con- 
cessionis, sed huius obiectum arbitrarie mutatum fuit, quamvis id ex 
errore et bona fide contigerit. Revera Summus Pontifex congruenter 
ad factam a Patrono Centeni expostulationem de adiudicatione annui 
reditus libellarum 100 resultantis ex oeconomiis beneficiorum vacantium 
favore paroeciae Saccione, benigne commisit Ordinario Aretino « ut peti- 
«tam pro suo arbitrio et conscientia indulgeat cessionem et unionem 

« perpetuam enunciati annui reditus libellarum 100..... favore ecclesiae 
« paroecialis S. Agathae loci Saccione ». 

At Ordinarius, loco concedendi huius reditus cessionem et incor- 
porationem, aliud prorsus cencedere ratus est, nempe gravare reditus 
paroeciae loci Bagnoro annua pensione seu subventione libell. 100 fa- 
vore paroeciae loci Saccione. Ita enim legitur in executoriali decreto: 
« Indulgemus ut super reditibus eiusdem ecclesiae plebanae, cui fuit 
« perpetuo adnexa et incorporata alia paroecia S. Blasii de Monistero, 
«imponatur subventio libellarum centum favore rectoris pro tempore 
« parochialis ecclesiae S. Agathae ». lam vero quantum haec executio 
fuerit abnormis a mente Apostolici indulti ex sequentibus etiam patet- 
Pensio sic imposita remanebat onus reale et perpetuum in paroecia 
loci Bagnoro et quotannis in praefixa summa satisfaciendum. E con- 
tra per indultam cessionem paroecia libera remanebat, et enuncia- 
tus reditus, in schedis debiti publici investitus, variationibus obnoxius 
evadere poterat. Hinc Episcopus Aretinus in suo decreto executivo, 
imponendo dictam pensionem aliud pro alio egit in praeiudicium pa- 
roeciae loci Bagnoro, et mandati limites praetergressus est. 

Secundo in praefato apostolico rescripto conditio fuit apposita 
« dummodo accedat consensus parochi ecclesiae S. Eugeniae vulgo Ba- 
« gnoro ». Episcopus de huiusmodi consensu obtinendo nullam rationem 
habuit, licet in decreto executivo edicatur: « Constito nobis de consensu 
« rectoris ecclesiae plebanae S. Eugeniae in loco nuncupato Bagnoro ». 
Parochus Cardeti utique assenserat cessioni reditus libellarum centum, 
uti superius visum fuit; sed hoc toto caelo differt ab impositione an- 
nuae pensionis libellarum, quam perfracte renuisset si super hoc fuis- 
set interrogatus: « Lo scrivente non fu richiesto del suo consenso, che 
«avrebbe certamente rifiutato se si fosse voluto col decreto esecuto- 
« riale cambiar natura alla cessione dimandata ». 

Etiam ergo super hoc Episcopus non servavit mandati formam. 

Neque obtendatur fortasse Episcopo id sibi licuisse ex illis verbis 
in Apostolico rescripto appositis « pro suo arbitrio et conscientia ». Nam 
in themate non agitur de gratia facienda, sed de gratia iam facta a 
R. Pontifice; ideoque Episcopo, uti executori necessario et non volun- 
tario, licitum non erat assignatos terminos transgredi. Citata vero verba 
nonnisi reverentialem expressionem referunt erga executorem, quin ei con- 
ferant ullum arbitrium,et potestatem variandi factam concessionem, uti 
passim docent auctores De Rosa, De ewec. liter. Ap., p. I, cap. 1, n. 76; Card. 
D’Annibale, Semmula Theol. Mor., Vol. I, n.222 in nota ; Trombetta, Praxeos 
regula circa contract. re. eccl., cap. 6, n. 3; et passim docuit S. C. Con- 

cilii uti in Romana seu Auximana. Subsidior. dotalium die 6 Decem- 
bris 1846 in § qua obtinente..... ibi: « Clausulae veris existentibus nar- 
« ratis..... arbitrio et conscientia..... sunt conventionales formulae ob 
« reverentiam in executorem, non substantiales ac intrinsecae conditio- 
« nes: ponuntur enim vel ne inscio Ordinario gratia sortiatur effectum, 
« vel ne modo parum decenti executio ipsi iniungatur; et quidem diver- 
« simode adhibentur pro personarum diversitate ». 

In iure autem vulgatum est, executionem mandati nullam esse si 
delegatus in ea facienda fines mandati excessit. « Nam qui excessit, ait 
« Reiffenstuel, Jus can., lib. 1, tit. 29, § 5, n. 101, aliud quid facere vide- 
« tur 1. diligenter ff. mandati, sicque actus est nullus si forma mandati 
« quoad aliquid substantiale non observetur ». Executio facta contra for- 
mam mandati nullatenus attendi debet, Rota coram Benincasa, dec. 18, 
n. 15: idque loculentius edocetur in cap. 22, de rescript. ubi actus con- 
tra formam mandati emissi nullitate laborare declarantur, quod caput 
late commentatur Barbosa in suis collectaneis Doctorum. 

Neque Rmi Patres item admittere potuerunt, prout contendit advo- 
catus defensor ex officio curati oeconomi Marcantoni, quod in incrimi- 
nato decreto executorio Episcopi Aretini servata fuerit forma rescripti 
Apostolici saltem in substantialibus, vel impleta fuerit per aequipollens. 
Falso enim obtruditur quod decreta subventio aut pensio annuarum li- 
bell. 100 imponenda super redditibus paroeciae loci Bagnoro, vicem 
gerere possit cessionis vel unionis reditus taxative resultantis ex admi- 
nistratione beneficiorum vacantium Centeni: primo per rescriptum Apo- 
stolicum vera reditus dismembratio fit favore enunciatae paroeciae 
Saccione, dum iuxta decretum executoriale haec locum non habet sed 
tantum ut onus remanet pro paroecia plebanali. Sed secundo imposita 
pensio in damnum vergit paroeciae loci Bagnoro, quae iuxta decretum 
executoriale quotannis libellas 100 solvere cogeretur, dum e contra re- 
ditus ex praedictis oeconomiis, utpote investitus in schedis debiti pu- 
blici, ob augmentum taxarum illum percutientium, eventuali imminu- 
tioni subiici potest, et ita summa solvenda reduci potest, ut de facto 
fuit reducta et brevi alteram subibit reductionem ob auctum tributum 
vulgo di ricchezza mobile. Ergo dici nequit formam rescripti servatam 
fuisse. Quare hic applicari debet quod docet Barbosa, l. c. in Summa- 
rio text. ibi (contra formam): « Notatur ad hoc quod processus factus 
«contra formam rescripti, etiam in minimo, irritatur ex Tiraq., De re- 
« tractu lig., § 1, glossa 22, Caputaquen., dec. 143, num. 5, p. 2, rec. ubi 
« n. 2, quod rescripti forma debet praecise et punctualiter, non autem 
« per aequipollens impleri ». 

Statuta in praecedenti validitate Apostolici rescripti et succedanei 
executorialis decreti Episcopi Aretini nullitate, Rmi Patres devenerunt 
ad tertium quaestionis punctum disceptandum, quod continetur in se- 
cunda dubitandi formula, scilicet: « An fieri possit locus novae execu- 
« tioni per Episcopum faciendae rescripti diei 16 Aprilis 1875, ita ut haec 
« inde oriatur ». 

Ad rem Rmi Patres haec in iure prae oculis habenda esse censuerunt. 
Nota est divisio rescriptorum, in rescripta iustitiae, seu ad lites, et in 
rescripta gratiae. Haec autem sunt duplicis speciei; vel enim continent 
gratiam factam vel gratiam faciendam. Haec distinctio, ut advertit 
Card. D’Annibale, opere citato, v. 1, n. 222, «non ex re ipsa petenda 
« est, sed ex voluntate concedentis, non enim dicitur gratia facta, cum 
« fuerit ultro citroque, sed cum is qui illam concedit, sive per se sive 
« per alium annuit petitioni. Uti igitur sciamus utra ea sit, ante omnia 
« dispiciendum est, utrum princeps ipsemet eam concedat an alteri 
« concedendam remittat, sive ut nunc aiunt, utrum eam concedat in 
« forma gratiosa, an in forma commissoria. Quando ipsemet eam con- 
« cedit in gratiam eius cui illam concedit..... regulariter facta intelligi- 
«tur. Quando eam alteri concedendam remittit, modo facta, modo fa- 
« cienda intelligitur: intelligitur facta, si eum cui mandat illam concedere 
« constituit executorem necessarium: sin voluntarium, facienda censetur. 
« Utrum vero eum constituerit, aestimari debet ex verbis mandati seu 
« rescripti ». 

In themate vero quamvis rescriptum Apostolicum sit in forma com- 
missoria, dubitari tamen non potest quod ipsum contineat gratiam fa- 
ctam, ut ex ipsius tenore erumpit: « Sanctitas Sua, audita relatione Or- 
« dinarii Aretini, benigne annuit ac propterea mandavit eidem committi, 
« ut veris existentibus narratis, dummodo accedat consensus parochi 
« S. Eugeniae vulgo al Bagnoro, petitam pro suo arbitrio et conscientia 
« indulgeat cessionem et unionem perpetuam enunciati annui reditus 
« libellarum 100..... ». 

Igitur Ordinarius Aretinus constituitur tantum necessarius execu- 
tor relati rescripti et non voluntarius, non obstante clausula « pro tuo 
« arbitrio et conscientia », et adiecta conditione de consensu parochi 
Plebani requirendo, uti iam alias explicatum est et docet Card. D’An- 
nibale, 1. c. in nota n. 5. Neque in casu obtendi potest factam conces- 
sionem evanuisse per invalidam executionem mandati ex parte execu- 
toris, quia non agitur de gratia facienda, sed de gratia facta, quae de 
se est perpetua iuxta illud « decet principis beneficium esse mansurum », 
et ad quam acquisivit quoddam quasi ius ad rem qui illam obtinuit. 

Ita concinne allegatus Card. D’Annibale, l. c.: « Hoc autem distat inter 
« gratiam factam et faciendam, quod per illam quoddam quasi ius ad 
«rem (gratiam a delegato impertiendam) acquiritur, per hanc nullum 
« prorsus: ideo illa non expirat resoluto iure dantis, haec expirat, 
« nempe re integra ». 

Confer etiam Reiffenstuel, 1. c. n. 250. Idque iure merito tum quia 
aequum non est, ut quis privetur gratia obtenta ex desidia vel negli- 
gentia executoris, tum quia potestas executoris, quando gratia est facta, 
de se est perpetua, et haec non perimitur per actum nullum a se po- 
situm: iuxta regulam iuris non praestat impedimentum quod de iure 
nullum sortitur effectum. Idem tradit De Rosa, De ewxecut. liter. Apost., 
p. 1, cap. 10, n. 1: « dicendum potestatem executoris ad exequendas lit- 
« teras Ap. gratias continentes nullo esse temporis spatio circumscri- 
« ptam, quia cum gratia sit perennis, executoris potestas, quae neces- 
« sario datur ad gratiam, talis quoque esse debet, ne gratia principalis 
« reddatur elusoria per eius accessorium, iuxta cap. si super gratia de 
« offic. in 6° et eo magis cum gratia est facta ». 

Deinde idem auctor in n. 31, cit. cap. inquirit, utrum executor qui 
male executus fuerit litteras Apostolicas, posset illas de novo exequi et 
ex integro procedere, et ita respondet: « In hac quaestione ita dicerem ; 
« quod si executor procedit ut mixtus, iuris ordine servato et cum causae 
« cognitione, et tunc sive bene sive male pronuntiaverit, non potest am- 
« plius se in illo negotio intromittere, quia per sententiae prolationem 
«iam sua iurisdictio expiravit, et pars quae se gravatam senserit debet 
_ «adire superiorem legitimum et coram eo sua iura deducere; et id in- 
« telligo sive male iudicaverit in iure sive in facto..... Si vero executor 
« processerit ut merus, et tunc quia sumus in extraiudicialibus, si in 
« facto erraverit, poterit suum errorem revidere et de novo cogno- 
« scere..... Sicuti cum executor omiserit aliquid exequi sibi in litteris 
« commissum, poterit illud supplere »: et hanc theoriam in additamentis 
ad hoc caput vallat variis decisionibus Rotalibus: « Adde, decis. 82, 
«n. 13, p. 19 inter recen. in qua fuit dictum posse executorem iterum 
« exequi ex integro litteras cum prius nulliter facta fuerit executio, 
«et apud Emum Cerro, dec. 884, n. 4, et late tractat hunc articulum 
« P. Fragos., ¢. 1, n. 4, dis. 10 ». 

Iuxta autem allegatum auctorem in c. V, n. 2, 3, p. 1, executor 
mixtus semper censetur talis, quando Papa non facit gratiam, sed ipsi 
executori committit faciendam ; quando vero gratia est facta, executor 
de sui natura est merus, cum illi tantum sit commissa facti executio, 
seu aliis verbis est executor necessarius. Applicando itaque allegatam 

doctrinam Revi Patres concluserunt nihil obstare quominus actualis 
Praesul Aretinus ad novam executionem Apostolici rescripti deveniat. 

Neque ex adverso urgeatur quod per spatium triginta et ultra an- 
norum iam evaserit praescripta executio litterarum Apostolicarum: nam 
hic non agitur de interesse particulari aut privatorum, sed de gratia in 
bonum et utilitatem ecclesiae paroecialis, cui negligentia rectorum prae- 
iudicare non ‘debet. Ad rem allegatus De Rosa in cit. additamento: « Di- 
« ximus quod executio litterarum Apostolicarum praescribitur spatio 
« 30 an., intellige quoad viam executivam, nam litterae Ap., licet de per 
«se habeant vim executivam, attamen hoc privilegium amittunt cum 
« fuerint elapsi 30 anni, quia per tale tempus praescribitur via execu- 
« tiva..... Sed limitatur haec conclusio, ut procedat quando litterae fue- 
« rint concessae ad favorem alicuius personae particularis, cui obesse 
« debet propria negligentia in petendo illarum executionem, secus au- 
«tem ubi agitur de litteris concessis ad favorem ecclesiae vel dignita- 
« tis. Hoc enim casu negligentia unius successoribus non potest nocere. 
« Rota in d. de. 342 apud Cerro ubi allegatur decisio 144 apud Cocci- 
«num ». 
Nec maiori calculo haberi debet in casu invocata exceptio prae- 
scriptionis extinctivae seu liberativae, eo quia ab a. 1875, tempore quo 
nempe obtentum fuit rescriptum Apostolicum, enunciatus reditus ex 
oeconomiis beneficiorum vacantium Centeni nunquam persolutus fuit, 
uti ex-parochus Cardeti nunc ecclesiae cathedralis canonicus sub iura- 
mento declarat: nam omisso quod huic testimonio contradicunt non- 
nulli testes a Marcantoni producti affirmantes se audivisse hanc solu- 
tionem locum habuisse, observari facile potest quod haec praescriptio 
admitti nequit, tum ob defectum necessarii temporis ad praescribendum, 
quia ab a. 1875 usque ad a. 1888, quo defunctus fuit parochus oeco- 
nomus Moretti paroeciae loci Saccione, tantum 13 anni effluxerunt, et 
dein usque ad a. 1905, ut Curia Aretina testatur, paroecia recidit in 
administrationem parochi plebani loci Bagnoro; tum quia, posita nulli- 
tate decreti executorialis, adhuc actio ad illam exigendam nondum erat 
nata, et proinde praescriptio currere nequibat, cum actioni nondum natae 
praescribi non possit. 

Cum itaque ex supra elucubratis satis constet de validitate rescri- 
pti Ap. et cum eius executio rite non processerit, neque facta executio 
novam impediat, quia non de gratia facienda sed de gratia facta nego- 
tium est, nil aliud superest, nisi, ut actualis Ordinarius quamprimum 
expleat commissionis Pontificiae mandatum, rescripti tenore in omnibus 
servato. Rite facta executione praedicti indulti, parochus loci Bagnoro 

obligatus manet et declaratur ad solvendum enunciatum reditum, at 
prout imminutus provenit ex schedis debiti publici italici in quibus 
investita fuit quota summa capitalis praedicti: neque ad huius traditio- 
nem parochus Donati adstringi potest, cum titulus sit nominativus seu 
inscriptus nomine paroeciae loci Bagnoro, et onus imposjtum a rescri- 
pto Pontificio in praesens gubernium non recognoscat, et tempore va- 
cationis paroeciae loci Saccione oeconomus beneficiorum vacantium 
huiusmodi reditus solutionem nunquam exegerit. 

Demum Rmi Patres expenderunt, quod impositio pensionis annuae 
libellarum 100 factae in decreto executorio ut supra, dici nequit cano- 
nizata seu confirmata ab instrumento publico diei 29 oct. 1890 stipu- 
lato inter patronum Centeni et nominatum parochum Donatum Donati, 
prouti praetendit oeconomus Curatus Marcantoni et eius defensor ex 
officio, et in quo sequentia leguntur: « Finalmente il sac. D. D. Donati 
« si obbliga inoltre, dopo essere investito di detti benefici riuniti, di pa- 
« gare alla parrocchia di S. Agata a Saccione |’ annua prestazione di 
« L. 100, come pure si obbliga per I’ officiatura regolare per mezzo di 
« un cappellano, il tutto come venne stabilito alla circostanza di riu- 
«nione di detto beneficio alla Pievania di Bagnoro ». Haec verba, et 
praesertim ultima, relationem dicunt ad decretum Episcopale diei 3 fe- 
bruarii 1872, quo, facta mentione de incorporatione paroeciae loci Mo- 
nistero paroeciae plebanae, statuitur ut dimidia pars reditus ex oeco- 
nomiis beneficioruin Centeni, congrua prius portione patrono assignata, 
cedat favore paroeciae Saccione, altera favore incorporatae paroeciae de 
Monistero. Hic postremus reditus, tunc temporis in libellis fere 100, 
postea ex rescripto Apost. a. 1875 distractus fuit favore paroeciae Sac- 
cione: et ita huic assignatae manserunt duae praedictae partes ex prae- 
dictis oeconomiis. Decretum executoriale Aretinum postremam assigna- 
tionem in summam fixam annuam 100 lib. censuit convertere, sed erronee 
et extra limites accepti mandati. Verum parochus in praedicto instru- 
mento sese obbligavit ad illam summam persolvendam paroeciae Sac- 
cione, sicuti esset solvenda si paroecia Monistero separata extaret et 
non intercessisset Ap. rescriptum. Ergo ex praefato instrumento dici 
nequit inducta nova obligatio, quae si adhuc per absurdum deduci pos- 
set, ipsa non subsisteret, uti fundata in decreto executorio nullitate 
laboranti, ceu alias fuit ostensum. 

Quibus omnibus in facto et iure consideratis et sedulo perpensis, 
Christi nomine invocato, Nos infrascripti Auditores pro tribunali seden- 
tes, dicimus, declaramus et definitive sententiamus respondendum pro- 
positis dubiis: Ad 1" Provisum in 2.° Ad 2"" Affirmative seu locum esse 
Acta, vol. IV, 3, — 15-2-012. 

novae executioni per Episcopum faciendae rescripti d. 16 Aprilis 1875, ad 
cuius normam praestatio erit dein solvenda. 

Ita pronunciamus, mandantes Ordinariis locorum et ministris Tri- 
bunalium, ad quos spectat, ut hanc nostram definitivam sententiam exe- 
cutioni mandent, et adversus reluctantes procedant ad normam Sacrorum 
canonum et praesertim cap. 3, Sess. XXV, de Reform. Concilii Triden- 
tini, iis adhibitis executivis et coércitivis mediis, quae magis efficacia 
et opportuna pro rerum adiunctis extitura sint. 

Romae, die 25 Novembris 1911. 

loseph Mori, Ponens. 
Fridericus Cattani. 
Antonius Perathoner. 


Sac. Tancredes Tani, Notarius. 


SECRETARIA STATUS 


EPISTOLAE 
I. 


AD R. P. D. IOANNEM A. CHOLLET, VIRODUNENSIUM EPISCOPUM, OB LIBRUM « LES 
ENFANTS-QUESTION DU TEMPS PRESENT », TAMQUAM DEVOTIONIS TESTI- 
MONIUM SANCTITATI SUAE OBLATUM. : 


Monseigneur, 

Notre Saint-Pére le Pape Pie X a recu avec une trés vive satisfaction 
le livre dont Votre Grandeur Lui a fait hommage et qui a pour titre: 
« Les Enfants - Question du temps présent ». 

Le Souverain Pontife Vous félicite grandement d’avoir, avec une 
science éminente, en un langage trés clair et trés précis, exposé de 
fagon si opportune les graves problémes de la question scolaire, de la 
responsabilité des enfants, des droits réciproques des parents, de l’Eglise 
et de I’Etat, en matiére d’enseignement. A cet exposé fidéle de la doctrine 
de I’Rglise, vous avez ajouté une étude excellente sur lage d’admis- 
sion 4 la Premiére Communion. 

Ecrivant occasionnellement pour vos prétres, vous avez exprimé 
les exigences de la conscience et de la morale catholiques, les devoirs 

imposés 4 tous dans les circonstances actuelles, en vous conformant 
entiérement aux directions du Saint-Siége en ces matiéres importantes. 

C’est en suivant les préceptes et les ordres que vous rappelez avec 
tant d’a-propos que |’on obtiendra le résultat visé, 4 travers toutes les 
contingences qui ne doivent pas nuire a l’unité du commandement, cette 
condition indispensable du succés. Votre coeur de Pasteur en est trés 
justement préoccupé. 

Puisse votre bel ouvrage étre, selon le veeu que Vous en exprimez 
dans |’Avant-Propos, un messager de doctrine et de méthode, pour la 
défense des graves intéréts scolaires, laquelle a multiplié les difficultés 
devant les consciences catholiques, et créé de nouvelles obligations aux 
familles, aux enfants et aux pasteurs. 

Avec mes remerciments pour l’exemplaire que vous m’avez gra- 
cieusement offert, veuillez agréer, Monseigneur, l’assurance de mes sen- 
timents dévoués en Notre Seigneur. 


Le 4 Janvier 1912. 
R. Carp. MERRY DEL VAL. 


II. 


AD FRANCISCUM DE PAULA CARD. CASSETTA, OB SOLEMNEM COMMEMORATIONEM XVI 
SAECULI EXEUNTIS, AB EDICTO CONSTANTINI IMPERATORIS. 


Emo e Rmho Signor Mio Osstho, 


Era ben naturale che dalla Primaria Associazione della Santa Croce 
e dal Collegio dei Cultori dei Martiri partisse |’ iniziativa di una solenne 
ed universale commemorazione del XVI centenario dell’ Editto di Costan- 
tino, col quale la Chiesa ebbe finalmente riconoscimento ufficiale e quella 
liberta e quella pace di cui fu prezzo la Croce di Cristo e il sangue di 
tanti Martiri. Il Santo Padre ha appreso la notizia di tale iniziativa con 
viva soddisfazione, ed @ ben lieto che alla vigilia di una data cosi me- 
moranda, sia sorta la felice idea d’ invitare i cattolici tutti dell’Orbe a 
celebrare un fatto che, preceduto dalla gloriosa vittoria di Costantino 
su Massenzio, segnd per la Chiesa il primo di quei trionfi che, numerosi 
quanto le persecuzioni, |’hanno accompagnata e |’ accompagneranno 
fino alla fine de’ secoli. 

E perché dette feste riescano degne del grande avvenimento che si 
vuole ricordare a sedici secoli di distanza, Sua Santita ne vuole affidati 
il programma e la esecuzione ad un Consiglio Superiore del quale invita 

a far parte eccellenti cattolici, ben noti per la sincerita della loro fede 
e per l’operoso loro zelo, cosi fra essi distribuendo le diverse cariche : 

Presidente Onorario: S. E. il Principe D. Marcantonio Colonna; 

Presidente: S. E. il Principe D. Mario Chigi; 

Vice-Presidenti: Conte Vincenzo Macchi — Monsignor Giuseppe 
Léhninger — Monsignor Antonio De Waal; 

Assistente ecclesiastico: Monsignor Vincenzo Bianchi-Cagliesi; 

Cassiere: Cav. Camillo Serafini; 

Segretario Generale: Comm. Prof. Orazio Marucchi; 

Segretari: Bevignani Augusto, per la lingua italiana — Cav. Dott. Pio 
Pagliucchi, per la lingua italiana — Rmho Padre Emanuele Bailly, per 
la lingua francese — Monsignor Giovanni Prior, per la lingua inglese — 
Dott. D. Giovanni Jedin, per la lingua tedesca — Rmho Padre Gioacchino 
Vives y Tuto O. M. C., per la lingua spagnuola. 

Di questo Consiglio poi l’Augusto Pontefice affida l’alta protezione 
all’ Eminenza Vostra, ben persuaso che ove l’operosita dei membri che 
lo compongono si svolga sotto la saggia guida di V. E., la solenne com- 
memorazione della vittoria della Croce sara per riuscire, quale appunto 
desidera Sua Santita, una solenne manifestazione di fede ed un caldo 
appello a quanti sono i cattolici a stringersi vieppii maggiormente a 
questo Segno Augusto in cui é per tutti salute, vitae speranza di una 
gloriosa risurrezione. 

Nel pregare infine V. E. a partecipare ai sunnominati Signori questo 
grazioso tratto di pontificia considerazione, Le comunico la Benedizione 
Apostolica che il Santo Padre imparte ben di cuore ai medesimi e prin- 
cipalmente all’E. V. in attestato di paterna benevolenza. 

Coi sensi della pid profonda venerazione Le bacio umilissimamente 
le mani e passo al piacere di rassegnarmi 

Li 24 Gennaio 1912. dell’ Eminenza Vostra 
umillmo devmho Servitor vero 
R. Carp. Merry pew VAL. 


Iil. 


AD R. D. CLAPIER, PAROCHUM LOCI « BEAUSSEL », OB LIBRUM BEATISSIMO 
PATRI REVERENTER EXHIBITUM. 


Monsieur le Doyen, 
Le Souverain Pontife a eu pour trés agréable l'hommage du beau 
livre que vous avez consacré 4 la mémoire d’Alexandre de Retz et des 
douze autres Zouaves Pontificaux du Var. 

Sa Sainteté vous félicite d’avoir écrit avec votre cour de prétre 
et de frangais ces pages émues qui conservent de glorieux et fortifiants 
souvenirs. Grace 4 vous, ces nobles champions de la plus sainte des 
causes continueront de donner a leurs jeunes compatriotes d’éloquentes 
legons de courage et de foi. 

Ainsi est-ce de tout ceur que le Saint-Pére bénit le livre et son 
auteur. 

Veuillez agréer, Monsieur le Doyen, l’expression de mes meilleurs 
sentiments en Notre Seigneur. 

Le 16 Janvier 1912. R. Carp. Merry Dew VAL. 


IV. 


AD LEONEM A. CARD. AMETTE, PARISIENSIUM ARCHIEPISCOPUM, OB EXEMPLAR 
ORATIONIS CLERO POPULOQUE PARISIENSI HABITAE, BEATISSIMO PATRI 
REVERENTER EXHIBITUM. 


Eme Seigneur, 

Le Souverain Pontife vous remercie de ’hommage que vous Lui 
avez fait des Allocutions prononcées par Votre Eminence a Il’occasion 
de Votre élévation au Cardinalat. Sa Sainteté, qui avait déja particulié- 
rement gofité Vos paroles de Rome, n’a pas été moins satisfaite de Votre 
Allocution au clergé et aux fidéles rassemblés 4 Notre Dame de Paris, 
pour cette incomparable réception du 17 Décembre. 

« Etre plus que jamais Romain et Frangais », c’est bien la devise 
qui répond a4 Vos sentiments et 4 l’attente du Saint Pére. Vous l’avez 
affirmé en des termes que le Souverain Pontife n’a pu lire sans en étre 
vivement touché. I] Vous en remercie et Vous accorde de tout ceur 
pour Votre Eminence et pour vos chers diocésains sa meilleure Béné- 
diction. 

Laissez moi vous offrir, Eminentissime Seigneur, mes remerciements 
personnels et empressés pour l’exemplaire de ces beaux discours que 
vous avez eu la bonté de me faire parvenir, et que j’ai lus avec un vif 
intérét, en me réjouissant des manifestations faites 4 votre personne et 
a votre dignité en cette occasion solennelle. J’'unis mes priéres aux 
vétres pour le salut de la France. 

Veuillez agréer, Eminence, ’hommage des sentiments de la véné- 
ration profonde avec lesquels j'aime a me redire 


de Votre Eminence 


Le 30 Janvier 1912. R. Carp. Merry vet VAL. 

DIARIUM ROMANAE CURIAE 


SACRA CONGREGAZIONE DEI RITI 


CONGREGAZIONE PREPARATORIA. 


{1 giorno 6 di Febbraio 1912, nel Palazzo Apostolico Vaticano, con I’ in- 
tervento degli Emi e Rmi Signori Cardinali e col voto dei Rmi Prelati Officiali 
e dei Consultori Teologi, si é tenuta la Congregazione Preparatoria per discutere 
il dubbio sopra l’eroismo delle virti del Ven. Andrea Uberto Fourney, fondatore 
delle Figlie della Croce, dette volgarmente Suore di S. Andrea. 


SEGRETERIA DI STATO 


NOMINE. 


Con biglietti della Segreteria di Stato, il Santo Padre si é degnato di 
nominare : 


2 Febbraio 1912. — L’Illtho e Rmo Mons. Giovanni Bonzano, Delegato 
Apostolico degli Stati Uniti, elevandolo in pari tempo alla Sede Arcivescovile 
di Melitene. 

6 Febbraio. — Mons. Oreste Giorgi, Consultore della S. Congregazione 
Concistoriale. 

11 Febbraio. — Mons. Pio Papi, Sottosegretario della S. Congregazione 
dei Sacramenti per le dispense matrimoniali. 

12 Febbraio. — Don Clemente dei Marchesi Sacchetti, Foriere maggiore 
dei Sacri Palazzi Apostolici. 


Con biglietti della Segreteria di Stato e con Brevi, il Santo Padre si é 
degnato nominare: 


Protonotario Apostolico ad instar participantium : 


15 Dicembre 1911. — Il Rev. Giuseppe Nascimbeni, Parroco di Castelletto 
sul Garda, diocesi di Verona. 


| 


Diarium Romanae Curiae. 


Prelati domestic di S. S.: 
14 Dicembre 1911. — Il Rho Mons. Giovanni Battista Pighi, Canonico 
della Cattedrale di Verona. 
— Mons. Michele Splaine, Cancelliere della Curia Arcivescovile di Boston. 


— Il Rev. Pietro Ronan, Rettore di San Pietro in Dorchester, archidio- 
cesi di Boston. 


— Il Rev. Guglielmo O’Brien, Parroco di S. Patrizio a Lowel, archidiocesi 
di Boston. 


— ll Rev. Patrizio Supple, Parroco di San Giovanni e Sant’ Ugo in Roxbury, 
archidiocesi di Boston. 


— Il Rev. Ambrogio Roche, Parroco di San Patrizio a Watertown, archi- 
diocesi di Boston. 

30 Dicembre. — Mons. Riccardo L. Burtsell, dell’archidiocesi di New-York. 

— Il Rev. Alberto A. Lings, Vicario Foraneo a Youkers, della medesima 
archidiocesi. 

— Il Rev. Giovanni J. Kean, Presidente della Commissione per la riforma 
della musica sacra nella medesima archidiocesi. 

— Il Rev. Matteo A. Taylor, procuratore fiscale della medesima archi- 
diocesi. 

— ll Rev. Giovanni E. Burke, Direttore generale dell’Opera per le Mis- 
sioni fra i Mori degli Stati Uniti, della medesima archidiocesi. 


25 Gennaio 1912. — Il Rev. Giacomo Valentino Warwick, della diocesi 
di Southwark, Preside del Collegio inglese di Lisbona. 


31 Gennaio. — Il Rev. Giacomo Mancuso, Arcidiacono della Cattedrale 
e Vicario Generale della diocesi di Mileto. 


3 Febbraio 1912. — Il Rev. Carlo F. Kavanagh, Cancelliere della Curia 
Arcivescovile di Filadelfia. 


ONORIFICENZE. 


Con biglietti e Brevi della Segreteria di Stato, il S. Padre si é degnato di 
conferire le seguenti onorificenze: 


La Gran Croce dell’ Ordine di S. Gregorio Magno: 


30 Dicembre 1911. — Al Sig. Giacomo Butler, dell’archidiocesi di New-York. 


23 Gennaio 1912. — Al Sig. Barone Carlo De Gagern, Consigliere di 
Legazione a riposo, della diocesi di Linz. 


La Commenda con placca dell’ Ordine di S. Gregorio Magno, cl. civile: 


6 Febbraio 1912. -— Al Sig. Avv. Leonardo Pereyra Yraola di Buenos- 
Ayres. 


} 

La Commenda dell’Ordine di S. Gregorio Magno, classe civile : 
21 Novembre 1911. — Al Sig. Marchese Gustavo Sardi, Cam. Segr. di 
Spada e Cappa soprannumerario di S. S., di Montpellier. 


14 Dicembre 1911. —-Al Sig. Conte Ugo Guarienti, Presidente della Dire- 
zione diocesana di Verona. 


3 Febbraio 1912. — Al Sig. Carlo d’Aubigny, della diocesi di Beauvais. 


Il Cavalierato dell’Ordine di S. Gregorio Magno, claése civile: 
30 Dicembre 1911.— Al Sig. Giovanni Batt. Manning, residente in New-York. 


— Al Sig. Ingegnere Giovanni O’Rourke, membro del Consiglio di ammi- 
nistrazione della Cattedrale di New-York. 


1 Febbraio 1912. — Al Sig. Vittorio Ippolito La Selve, di Lione. 
3 Febbraio. — Al Sig. Dott. Carlo Le Vaillant du Buisson, della diocesi 
di Beauvais. 


Il Cavalierato dell’ Ordine di S. Gregorio Magno, classe militare : 


8 Febbraio 1912. — Al Sig. Colonnello Guglielmo Hoynes, Decano della 
Facolta di legge nell’ Universita di Notre Dame, Indiana (Stati Uniti d’America). 


Il Cavalierato dell’ Ordine di S. Silvestro Papa: 


22 Dicembre 1911. — Al Sig. Fortunato Oreste Falevolti, di Firenze, Pre- 
sidente del Consiglio Superiore Toscano della Societa di S. Vincenzo de’ Paoli. 


— Al Sig. Avv. Girolamo Basetti-Sani, di Firenze. 


NECROLOGIO 
3 Febbraio 1912. — Mons. Sebastiano Pifferi, Arcivescovo della Plata o 
Charcas. 


4 Febbraio. — Il Sig. Marchese Don Urbano Sacchetti, Foriere maggiore 
dei Sacri Palazzi Apostolici. 


7 Febbraio. — Mons. Francesco Sogaro Arcivescovo, tit. di Amida, Pre- 
sidente della Pontificia Accademia dei Nobili Ecclesiastici. 

